open-index/open-wikipedia-markdown huggingface dataset:
反共主義陣營

**反共主義陣營**（），又譯做**西方陣營**、**西方集團**，係指冷戰期間反對共產主義同社會主義嘅國家，提出以經濟為主嘅方針（資本主義），主要有北大西洋公約組織（由美國操控）同佢哋嘅盟國，譬如澳洲、日本。

## 對手
共產主義同社會主義嘅國家，以華沙公約組織（由蘇聯操控）、中華人民共和國、古巴、越南民主共和國同南斯拉夫社會主義聯邦共和國為主。

## 成員
### [[北大西洋公約組織]]
*
*
*
*
*（1955年開始）
*（1952年開始）
*
*
*
*
*
*
*（1982年開始）
*（1952年開始）
*
*

### [[ANZUS]]
*
*
*

### [[巴格達條約|中部公約組織]]
*  伊朗
* （1958年為止）
* 
* 
* 

### [[東南亞公約組織]]
*
*（1965年為止）
*
*（1972年為止）
*
*
*（1975年為止）
*
*

### 東亞
*
*
*

## 參考

*Matloff, Maurice. Makers of Modern Strategy. Ed. Peter Paret. Princeton: Princeton UP, 1971. 702.
*Kissinger, Henry. Diplomacy. New York: Simon & Schuster, 1994. 447,454.
文禮彬

**文禮彬**（，）係英國工黨人，2007年至2010年做，2001年至2013年做South Shields選區嘅下議院議員。喺英國首相貝理雅落台之後，外界一度揣測佢會同白高敦爭黨魁嚟做，但佢後嚟公開話會投票畀白高敦。

## 屋企
* 細佬文立彬，係英國工黨史上最後生嘅黨魁

## 出面網頁

* Rt Hon David Miliband - UK Parliament
* 
* David Miliband個博

類:英國外交同聯邦事務大臣
類:麻省理工學院舊生
類:牛津大學舊生
韓戰

**韓戰**（）又叫**朝鮮戰爭**，中國叫**抗美援朝**，係喺朝鮮半島嘅一場仗，真係打嘅時間係由1950年打到1953年，之後淨係停戰。係朝鮮民主主義人民共和國政權同大韓民國政權之間嘅戰爭，亦都係美共冷戰嘅爆發點。

## 經過
* 第二次世界大戰之後，朝鮮出現共產主義同資本主義，重南北對立。
* 1947年起雙方頻繁發生小規模武裝衝突。
* 1950年6月25號凌晨4點，朝鮮人民軍以反擊南朝鮮侵略為由越過三八線大舉進攻韓國，一般以此為朝鮮戰爭之始。
* 1950年9月15號，美國趁蘇聯代表缺席，盜用咗聯合國部隊嘅名義支援南韓，喺仁川登陸，10月打到鴨綠江邊，仲轟炸中國東北邊境。
* 10月25號中華人民共和國派遣中國人民志願軍介入朝鮮戰爭，支援共產主義嘅朝鮮民主主義人民共和國，稱為「抗美援朝」。佢認為自己為正義而打，美國為侵略而打。
* 蘇聯支持北朝鮮，阻止美國。
* 1951年開始，雙方都無法向前推進，留低明顯界線。
* 1953年7月27號，美國同朝鮮民主主義人民共和國代表喺板門店簽署停火協定。由於參戰兩國順便簽嘅係停戰協議而唔係和平協議，所以喺技術層面上嚟講，呢場仗重未打完。
* 2018年4月27號南北韓喺兩國非軍事區會面，同意喺同年底前簽署條約結束韓戰。

## 攷

類:中國-南韓關係
類:中國-美國關係
跑馬地站

**馬場站**（計畫本來叫**跑馬地站**）喺香港跑馬地，係港鐵上一個已經擱置嘅車站，包括喺南港島綫東段三個方案中嘅方案乙同方案丙曾經被建議過。車站將會服務香港島灣仔區嘅跑馬地地區。

## 歷史
喺港鐵公司（當時叫地鐵公司）嘅方案入面，跑馬地站設喺跑馬地馬場以南的住宅區。雖然個站附近有跑馬地馬場，但係同東鐵綫嘅馬場站不同，唔會淨係喺賽馬日先至開放，因為跑馬地有好多住宅大廈，平日都有唔少客源。

因為受到部分地區人士同區內居民大力反對，認為起站破壞跑馬地嘅寧靜環境。港鐵公司喺2007年12月17日宣佈擱置興建跑馬地站。不過，大概喺同一個時間，香港賽馬會表示有意同港鐵公司協商喺跑馬地馬場設立車站，並且改名做**馬場站**，因此本站興唔興建仍然存有變數。至於會唔會只係喺賽馬日先至開放，就暫時未有定案。

隨住香港賽馬會係2008年1月11日發表措辭強硬聲明，拒絕補貼上市嘅港鐵公司起跑馬地站，並且指出銅鑼灣站已經可以足夠應付跑馬地居民嘅需求，加上賽馬會主席陳祖澤係港鐵其中一名主要對手九巴同龍運巴士嘅高級執行董事，相信該站嘅興建機會非常之渺茫。

## 參攷


## 睇埋
*南港島綫
*港島綫

## 連出去
*港鐵公司 - 新支綫及工程項目 - 西港島綫及南港島綫（東段）
星島日報

**星島日報**，係一份親北京派中文報紙，1938年由胡文虎喺香港創辦，2004年胡文虎個女胡仙將星島日報嘅股權賣畀何柱國嘅泛華集團，之後改名「星島新聞集團」。基地喺香港，喺美國、加拿大、英國同澳洲都有分部。但澳洲分部已經喺2020年2月關閉咗，而加拿大分部亦喺2022年8月尾摺埋咗印刷版，淨出網上版。

2021年8月，美國司法部定性《星島日報》美國版做外國代理人。同年，何柱國賣盤畀郭英成、蔡加讚。

## 出面網頁
* 星島日報

## 參考來源
太陽報

《**太陽報**》可以指以下報紙：
*英國《太陽報》（*The Sun*），小開型報紙（tabloid）
*香港《太陽報》，中文報紙；同東方日報一樣由東方報業集團經營。
*美國《紐約太陽報》（*New York Sun*），大開型報紙（broadsheet）
*《太陽報 (紐約市)》（*The Sun*），19世紀著名便士報。
*《巴爾地摩太陽報》（*The Baltimore Sun*），大開型報章（broadsheet）
*《芝加哥太陽時報》（*Chicago Sun-Times*）
*加拿大 Sun Media集團旗下幾份報紙：
** 《卡加利太陽報》（*Calgary Sun*）
** 《艾德蒙頓太陽報》（*Edmonton Sun*） 
** 《渥太華太陽報》（*Ottawa Sun*）
** 《多倫多太陽報》（*Toronto Sun*）
** 《溫尼伯太陽報》（*Winnipeg Sun*）
*加拿大《溫哥華太陽報》（*Vancouver Sun*），由CanWest Global Communications集團出版
*馬來西亞《太陽報》（*The Sun*），小開型免費報紙，該國三大英文報紙之一，由資訊樞紐集團經營。
*澳洲《太陽圖片新聞報》（*The Sun News-Pictorial*），墨爾本嘅小開版早報，後來同午報合併組成《先驅太陽報》（*Herald Sun*），同英國太陽報規模差唔多
*美國American Media集團出嘅一份超級市場小開型報紙。
*墨西哥《太陽報》（*El Sol de Mexico*），Organizacion Editorial Mexicana集團旗下報紙。
HKFA

**HKFA**可以係：

* 香港劍擊總會（Hong Kong Fencing Association）
* 香港電影資料館（Hong Kong Film Archive）
* 香港電影金像獎（Hong Kong Film Award）
* 香港足球總會（Hong Kong Football Association）
英倫預咗每個人都會做到佢嘅職責

「**英倫預咗每個人都會做到佢嘅職責**」（）係英國海軍將領 (Vice-Admiral of the White)奶路臣(*Horatio Nelson*)喺1805年嘅特拉法加戰役開始之前由佢隻旗艦勝利號戰艦發出嘅訊號。特拉法加戰役係拿破侖戰爭裡面嘅決定性海戰，令到英國控制成個大海，從而制止咗法國打英國嘅計劃。

## 註
蘋果日報

《**蘋果日報**》係由商人黎智英創辦，曾經係上市公司壹傳媒旗下嘅中文報紙，有以下兩款：
*蘋果日報 (香港)——已被停刊
*蘋果日報 (台灣)——已停刊
英格蘭

（）又叫，係組成英國嘅一個王國，喺大不列顛島東南部，蘇格蘭南面，威爾斯東面，係英國面積最大、人口最多、經濟最發達嘅組成國。英格蘭嘅首都以及最大嘅城市係倫敦。

## 政區

## 註
博覽館站

**博覽館站**（；）係港鐵一個車站，地鐵公司（港鐵公司前身）為配合亞洲國際博覽館而特別起嘅新車站，隨住亞洲國際博覽館喺2005年12月20號揭幕而正式啟用，並取代機場站成為港鐵機場快綫嘅新終點站。車站只有一個月台，隔籬嘅月台係機場快綫嘅整備月台。

為咗方便往來亞洲國際博覽館參觀展覽或者欣賞演唱會等活動嘅乘客，港鐵提供特別優惠畀往來該站嘅乘客，乘客只需用八達通卡搭機場快綫前往該站落車，並至少逗留1小時30分鐘（以該站出閘後至回程再入閘之間計算），同一日內以同一張八達通卡搭機場快綫回程，即可享有折扣，往返青衣站同博覽館站嘅成人即日來回車費係港幣42蚊（單程60蚊），九龍站係64蚊（單程90蚊），香港站係72蚊（單程100蚊）。乘客同時可享有免費八達通港鐵市區綫接駁服務（東鐵綫頭等除外）。

## 車站結構
### 車站樓層

### 車站大堂
博覽館站設有兩個獨立出入口，兩個出入口設有一條收費區嘅行人通道連接。基於乘客量同埋開放時間需要，博覽館站客務中心設於車站大堂東面嘅A出口，而西大堂嘅B出口只有幾部售票機同埋八達通增值機同查閱機畀乘客用。

#### 自助服務
*恒生銀行自動櫃員機

### 車站月台
博覽館站設有1個側式月台，月台位於地面，長度可容納機場快綫10卡車廂停泊，但現時只係用其中8卡月台，並裝有月台幕門。

#### 機場快綫整備月台
由於博覽館站前身係機場快綫嘅整備月台，所以而家喺博覽館站側邊仍然保留島式月台，以便列車調動同停泊。而家港鐵公司更喺該月台加建月台廣告板，藉此增加廣告收益。

### 車站出口
博覽館站只設有2個車站出入口，其中B出口只係喺西面展覽場館有活動嘅時間先會開放。

*A - 博覽館大道東入口
**亞洲國際博覽館東入口
***設有失明人士引導徑往返出口
*B - 博覽館大道西入口
**亞洲國際博覽館西入口
***出口只係喺西面展覽場館有活動嘅時間先會開放

## 車站周邊

### 主要大廈同埋購物中心
*亞洲國際博覽館

### 交通
*博覽館巴士總站
*海天客運碼頭

### 鄰接車站

## 接駁交通
*城巴／龍運巴士
**S1 - 東涌站 ↺ 機場（客運大樓）／機場博覽館

*城巴
** E11 - 機場博覽館 ↔ 銅鑼灣（天后）
** E11A - 機場博覽館 ↔ 銅鑼灣（天后） （經東涌北）
** E21 - 機場博覽館 ↔ 大角咀維港灣
** E21D - 機場博覽館 ↔ 大角咀維港灣（經東涌北）
** E22 - 機場博覽館 ↔ 藍田北
** E22A - 機場博覽館 ↔ 將軍澳康盛花園
** E22P - 機場博覽館 ↔ 油塘（經順利、秀茂坪，只限平日繁忙時間服務）
** E22X - 機場博覽館 ↔ 油塘（經觀塘，只限平日繁忙時間服務）
*龍運巴士
** E32 - 機場博覽館 ↔ 葵芳（南）
** E36P - 機場博覽館 ↔ 上村
** E41 - 機場博覽館 ↔ 大埔頭
*嶼巴
** B4 - 港珠澳大橋香港口岸↺ 機場（客運大樓）
*專線小巴
** 901 -  港珠澳大橋香港口岸 ↺ 迎東邨

## 利用狀況
由於博覽館站主要服務亞洲國際博覽館嘅乘客，因此博覽館站客量視乎博覽館展覽而定。當博覽館冇大型展覽嘅時間，車站就顯得非常冷清，大部分乘客係喺博覽館返工嘅職員。平日係用機場快綫列車，當有展覽或演唱會等大型活動舉行，部分班次就會改用東涌綫列車。

## 車站歷史

博覽館站原本係機場快綫嘅整備月台，主要係畀機場快綫列車停泊、列車清潔同埋提供空間畀車長休息。直至亞洲國際博覽館動工，就將整備月台位置改做博覽館站工地，以服務亞洲國際博覽館嘅乘客。車站於2005年12月20號同亞洲國際博覽館同步啟用。

### 車站命名
博覽館站原本想用**機展站**做站名，因為「機場展覽中心」而命名。後嚟展覽中心正式命名做「亞洲國際博覽館」，車站亦落實用而家嘅名。

## 上一站‧下一站

### 列車班次

## 註解



## 出面網頁
* 港鐵公司－博覽館站街道圖
* 港鐵公司－博覽館站位置圖
* 港鐵公司－博覽館站列車服務時間
啱

**啱**（），書面語叫做**正確**或者**對**，即係一句嘢或者一樣嘢係合規矩，無錯。都可以解**適合**，例如「呢個調唔啱男人唱」。都可以解**巧合**。

啱嘅本字係**諳**。諳既音係烏含切。《玉篇》知也。《六書統》熟聞也。廣東話人話人啱，就等於話人深知也。

《三國演義》「原來太史慈所招軍大半是山野之民，不諳紀律。」呢句嘢話山野之民唔啱紀律，就好似啲人平時話人唔啱規矩咁。好似「你咁唔啱規矩喎」，轉文言文：「爾今不諳規矩也」。另外，唐詩《奉和九日幸臨渭亭登高應制得亭字》「簫鼓諳仙曲，山河入畫屏」，轉做白話：「簫鼓啱仙音，山河入畫屏」。《三國演義孔明用智激周孫權決計破曹操》「北軍不諳水戰」，轉白話：「北軍唔啱水戰」。唐詩《小山歌》「君能舉帆至淮南，家住盱眙余先諳」，轉白話：「你能舉帆去淮南，屋企喺盱眙我先啱」。

## 例
周先生響度猛講耶穌偉大，吳先生又講佛祖偉大，到底邊個啱？
坑口站 (香港)

**坑口站**（；）係港鐵嘅一個地底車站，喺新界西貢區將軍澳蔚藍灣畔地底，喺2002年8月18號正式啟用。月台採用側式月台設計，兩個月台嘅候車位置俾路軌分隔，並設有月台幕門。

## 車站結構
### 車站樓層

### 車站大堂
#### 車站商店及自助服務

### 車站出口

*A1 - 蔚藍灣畔
**連理街商場、TKO Gateway、蔚藍灣畔、東港城、厚德邨、裕明苑、天主教鳴遠中學
*A2 - 安寧花園
**安寧花園、馮晴紀念小學、天主教聖安德勒堂
***設有斜道及失明人士引導徑往返地面
*B1 - 連理街商場
**連理街商場、顯明苑、樂頤居、新寶城、海悅豪園、明德邨、南豐廣場、和明苑、煜明苑、仁濟醫院陳耀星小學
***設有斜道往返地面
*B2 - 公共運輸交匯處
**公共運輸交匯處、富寧花園、將軍澳醫院
***設有失明人士引導徑往返地面

### 鄰接車站

## 接駁交通

*九巴：
**91M - 寶林 ↔ 鑽石山站
**91S - 清水灣 → 將軍澳隧道轉車站
**96 - 康盛花園 ↔ 大埔工業邨
**97 - 康盛花園 ↔ 烏溪沙站
**98A - 坑口（北）（將軍澳醫院）↔ 牛頭角站
**98B - 坑口（北）（將軍澳醫院）→ 觀塘
**98C - 坑口（北）（將軍澳醫院）↔ 美孚 （經寶林、寶達）
**98D - 坑口（北）（將軍澳醫院）↔ 尖沙咀東
**98E - 坑口（北）（將軍澳醫院）↔ 美孚 （不經旺角）
**98P - 尖沙咀東 → 坑口（北）（將軍澳醫院）
**98S - 康城站 ↔ 美孚（經寶林）
**290 - 坑口（北）（將軍澳醫院）↔ 荃灣西站
**290A - 將軍澳(彩明) ↔ 荃灣西站
**296M - 坑口站 ↔ 康盛花園
**297 - 寶林 ↔ 紅磡(紅鸞道)
**297P - 坑口（北）（將軍澳醫院）↔ 紅磡(紅鸞道)
**298 - 坑口站 ↺ 百勝角
**298C - 康城站 ↔  美孚 （不經寶林）
**298E/298F - 坑口站 ↺ 將軍澳工業邨
**298X - 坑口（北）（將軍澳醫院）↔ 長沙灣（甘泉街）
**893 - 沙田馬場 → 康盛花園
**293S - 坑口（銀澳路）↔ 美孚
**N290 - 荃灣西站 ↔ 康城站
**N293 - 尚德 ↔ 旺角（柏景灣）
*城巴：
**798 - 調景嶺站 ↔ 火炭（駿洋邨）
**798A - 將軍澳（康盛花園）↔ 沙田
**A29 - 機場 ↔ 寶琳
**E22A - 航天城 ↔ 康盛花園
**E22C - 飛機維修區 ↔ 調景嶺站
**E22S - 東涌（滿東邨）↔ 寶琳
**N29 - 東涌站 ↔ 康盛花園
**NA29 - 港珠澳大橋香港口岸 ↔ 寶琳

*過海隧道巴士：
**690S - 坑口 ↔ 中環（交易廣場）
**694 - 調景嶺站 ↔ 小西灣邨
**N691 - 調景嶺 ↔ 中環港澳碼頭
*新界專線小巴：
**11 - 坑口村 ↔ 彩虹站
**11A - 坑口站 ↔ 坑口村
**11M - 香港科技大學 ↔ 坑口站
**15 - 坑口（將軍澳醫院）↔ 康盛花園
**15A - 坑口（將軍澳醫院）↔ 茵怡花園
**16 - 寶林站 ↔ 布袋澳
**101M - 坑口站 ↔ 西貢
**102 - 坑口站 ↔ 新蒲崗（康強街）
**102B - 坑口煜明苑  ↺ 彩虹 (循環線)
**108A - 彩明苑 ↔ 坑口（將軍澳醫院） 
**109M - 清水灣半島 ↔ 坑口站
**113 - 峻瀅 ↔ 坑口站
*市區的士站
*新界的士站

## 利用狀況
坑口站因為近住東港城、蔚藍灣畔、南豐廣場、厚德邨、安寧花園等大型屋苑或屋邨，同時要兼顧清水灣半島、將軍澳工業邨同西貢區嘅轉車乘客，所以成為將軍澳綫新車站中最多出入閘人流嘅港鐵站。

## 車站歷史
喺將軍澳支綫落實之前，坑口站位置早已喺坑口規劃嗰時以鐵路預留地嘅方式預留，曾經一度成為厚德邨附近嘅一個露天收費停車場。

### 將軍澳綫新行車模式
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）列車以四班做一組，每隔2分30秒一班，頭三班列車將來往寶琳站，第四班就來往康城站。因此，再下一組經呢個站嘅列車，將會同上一組嘅列車相隔5分鐘，每個鐘經呢個站嘅列車減少4班，等車嘅時間亦會長咗。而非繁忙時間列車班次維持不變。

## 上一站‧下一站

### 列車班次

## 註

## 出面網頁
* 港鐵公司－坑口站街道圖
* 港鐵公司－坑口站位置圖
* 港鐵公司－坑口站列車服務時間
梅德韋傑夫

**梅德韋傑夫**（俄文：****，）係俄羅斯第3任總統（2008至2012年），喺列寧格勒出世。曾經畀人認為係普京接班人。

梅德韋傑夫1990年喺國立列寧格勒大學法律專業法學副博士學位畢業。畢業之後喺大學教過。之後先後出任過俄聯邦政府辦公廳副主任、總統辦公廳第一副主任、俄羅斯第一副總理。

2007年12月，統一俄羅斯黨、公正俄羅斯黨、俄羅斯農業黨同公民力量黨聯合推舉梅德韋傑夫做總統候選人，連總統普京都表示支持。2008年3月2號當選第3任俄羅斯總統。

2012年普京做返總統之後，梅德韋傑夫又做返總理，直到2020年1月15號率領內閣總辭。

## 參考
寶琳站

**寶琳站**（；）係港鐵嘅總站，喺新界西貢區將軍澳寶琳貿業路地面。車站設有一個側式月台，並設有月台幕門。

寶琳站係一個地面車站，月台層裝咗冷氣，月台採用側式月台開放式設計，並設有月台幕門，而售票大堂層同出口都喺地面月台嘅同一層，喺將軍澳區鐵路車站中，係較少見嘅設計。兩鐵合併前寶琳站係三個可以直接由月台走出車站嘅地面車站之一，另外兩個係荃灣站同埋欣澳站。

寶琳站雖然好近寶林邨，但佢嘅「琳」字同「林」字不同，但係根據寶琳路嘅歷史，前地鐵公司因此將車站名稱改返做「寶琳」嘅正寫，而唔用「寶林」嘅官方標準。因此唔少市民誤將「寶琳」同埋「寶林」混淆，實際上係有分別。

喺貿業路附近嘅街道可以睇到列車入站嘅情況，而本站駛去坑口站大概一公里嘅地面路段用石塊圍封，據講係避免列車噪音影響隔離景林邨嘅居民，同埋避免列車喺接近民居嘅開放路段減速。由於路綫喺坑口站以北穿過寶順路後，地面再冇渉及行車道路，所以路綫喺寶順路以北伸延到地面，再經密封路段到達寶琳站。

## 車站結構
### 車站樓層

### 車站大堂
#### 車站商店及自助服務

### 車站月台
同其他港鐵站唔同，車站大堂、出入閘機同月台都係喺同一層。由於呢個站得一個月台，列車只能夠喺同一個方向到達同離開，因此列車只會停留一段短時間，以免阻住下班列車入站；正因為呢個設計，列車不時會為咗保持安全距離而喺未到站時減速，甚至停低，直至前面列車離開。另外，喺本站1號月台後面，設有一條唔對外開放嘅路軌畀列車停泊，但列車唔能夠由該路軌駛入1號月台上客；同樣，列車進入1號月台後，唔能夠駛入嗰段路軌。

由於鐵路路軌需要由地面（寶琳站）慢慢下降至地底（坑口站），地鐵公司喺寶琳站南面，一路沿住景林邨旁邊起咗一個綠化公園，一方面覆蓋路軌，另一方面可以為區內提供綠化空間。

### 車站出口
寶琳站主要出入口設喺貿業路，有五條行人天橋連接港鐵站同埋公共運輸交匯處，可以直接由港鐵站去到新都城同叠翠軒入口。其他橫過寶豐路嘅天橋同埋行人路可以去到寶琳邨及英明苑。

*A1 - 新都城商場三期
**新都城商場三期、都會豪庭、茵怡花園
*A2 - 新都城商場二期
**新都城商場二期、將軍澳戲院、新都城二期、成杏芳紀念小學、將軍澳官立中學、將軍澳賽馬會診所、欣明苑、魷魚灣村、英明苑
*B1 - 公共運輸交匯處
**浩明苑、新都城二期、新都城商場二期、聖公會安老服務、施洗聖約翰堂、公共運輸交匯處
*B2 - 新都城商場一期
**新都城商場一期、新都城一期、馬陳端喜紀念中學
*B3 - 景林邨
**景林邨、張沛松紀念中學、鄭裕彤中學、寶康公園、叠翠軒、將軍澳公共圖書館、將軍澳體育館、將軍澳泳池
*C - 貿業路
**貿業路、富麗花園、靚次伯紀念中學、呂潤財紀念中學、保良局羅氏基金中學、寶林邨、寶翠公園、旭輝臺、怡心園、聖公會將軍澳基德小學、職業訓練局邱子文高中學校、慧安園

### 鄰接車站

## 接駁交通
*九巴：
**91M - 寶林 ↔ 鑽石山站
**93A - 寶林 ↔ 觀塘碼頭
**93K - 寶林 ↔ 旺角東站
**93M - 寶林 ↺ 藍田站（淨係喺平日朝早繁忙時間服務）
**其他路線：98A、98C、98D、98P、98S、290、290A、296M、297、293S、N290、N293
*過海隧道巴士：
**690 - 康盛花園 ↔ 中環（交易廣場）
**690P - 康盛花園 → 中環（交易廣場）（淨係喺平日朝早繁忙時間服務，唔經北角同銅鑼灣）
**N691 - 調景嶺站 ↔ 中環（港澳碼頭）
*城巴：
**798 - 調景嶺站 ↔ 火炭（駿洋邨）
**798A - 康盛花園 ↔ 沙田
**A29 - 寶林 ↔ 機場
**E22A - 機場博覽館 ↔ 航天城
**E22C - 調景嶺站 ↔ 飛機維修區
**E22S - 東涌（滿東邨） ↔ 寶林
**N29 - 東涌站 ↔ 康盛花園
**NA29 - 港珠澳大橋香港口岸 ↔ 寶林
*新界專線小巴：
**12 - 寶林 ↔ 西貢
**15M - 康盛花園 ↔ 寶琳站
**16 - 寶琳 ↔ 布袋澳
**17A - 將軍澳村 ↔ 寶琳站（淨係喺平日朝早繁忙時間服務）
**17M - 翠林 ↔ 寶琳站
**106 - 寶林 ↔ 九龍灣
**107 - 靈實醫院 ↺ 寶琳
**111 - 寶林 ↔ 新蒲崗（康強街）
**115 - 寶林 ↔  駿昌街
**其他路線：10M、15、15A、18、105

## 利用狀況
由於寶琳站近多個大型屋苑或屋邨，因此人流眾多；而喺星期六、日及公共假期，因有唔少來自東區、觀塘區同埋將軍澳嘅乘客去新都城買嘢，人流比平日繁忙。

另外，每當返工放工繁忙時間之後，部份將軍澳綫列車清客後，會暫停服務，返去將軍澳車廠。呢個時候，月台會喺列車到站前發出廣播，令等車嘅乘客知道架列車喺呢個站落完客會返廠，唔會載客。

## 車站歷史
### 將軍澳綫新行車模式
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）往北角方向，列車以四班做一組，每隔2分30秒一班，頭三班列車將由呢個站開出，第四班就由康城站開出。因此，再下一組由呢個站開出嘅列車，將會同上一組開出嘅列車相隔5分鐘，每個鐘由呢個站開出嘅列車減少4班，等車嘅時間亦會長咗。而非繁忙時間列車班次維持不變。

## 上一站‧下一站

### 列車班次

## 出面網頁
* 港鐵公司－寶琳站街道圖
* 港鐵公司－寶琳站位置圖
* 港鐵公司－寶琳站列車服務時間
油塘站

（）係港鐵同埋嘅一個反方向跨月台轉車站，喺九龍觀塘區油塘，由2002年8月4號開始啟用。本站亦係最接近東區海底隧道嘅鐵路車站，亦係將軍澳綫中唯一一個位於九龍區車站。本站設有四個月台，所有月台都設有月台幕門。本站用鮮黃色做主要色調。

雖然本站屬於地面車站，亦同時係觀塘綫唯一一個純地面車站，但係為咗避免對附近居民造成滋擾，成個車站俾石屎封住，令裏面嘅人以為身處地底。

## 車站結構
本站有3層，車站出口、大堂同商店位於U4層，並設有平台。而月台位於U1同埋U2層，畀乘客由觀塘綫同將軍澳互相轉車。

喺車站頂部，有一條預留通道，原本係用嚟畀市民來往鯉魚門廣場同喺B出口外面嘅商場，及後計劃改做購物街。但由於該商場未有發展，預留空間一直未有使用。

### 車站樓層

### 車站大堂
#### 車站商店及自助服務

### 車站月台
油塘站月台設有4個月台，位於U1層同U2層，所有月台都裝咗月台幕門。其中U1層係1號月台（觀塘綫往調景嶺方向）同4號月台（將軍澳綫往北角方向），並位於同一島式月台，方便由九龍過香港島嘅乘客，直接由觀塘綫月台行去將軍澳綫月台，轉往北角嘅列車，再經東區海底隧道過香港島。

U2層係2號月台（觀塘綫往黃埔方向）同3號月台（將軍澳綫往寶琳／康城方向），同樣位於同一島式月台，方便由香港島過九龍嘅乘客，直接由將軍澳綫月台行去觀塘綫月台，轉往黃埔方向嘅列車。

### 出入口
縱使油塘站有唔少出入閘嘅人流，但大部分都集中用A1同A2出口，相反B1同B2出口則極少人流。因此地鐵公司曾經將B1出口暫停使用，並喺B2出口加上自動門，減少車站大堂冷氣流失。

*A1 - 油塘邨
**油塘邨、聖道學校、高翔苑、高俊苑、高怡邨、鯉魚門邨、鯉魚門廣場、福建中學附屬學校、天主教普照中學、油美苑、油塘中心
***設有輪椅升降台往返地面
*A2 - 高輝道
**高輝道、鯉灣天下、渡輪碼頭（西灣河）、高超道、鯉魚門、鯉魚門市政大廈、鯉魚門體育館、天主教聖雅各伯堂、四山街、衛奕信徑、嘉賢居、油塘魚類批發市場
*B1 - 油麗邨
*B2 - 茶果嶺道
**茶果嶺道、基法小學（油塘）、聖公會油塘基顯小學、油塘道
***設有升降機及失明人士引導徑往返地面

### 鄰接車站

## 接駁交通

由於油塘站位於茶果嶺道附近嘅山邊，車站喺設計嗰時並冇設立公共運輸交匯處。因此喺啟用嗰時，唔少接駁巴士同小巴路線只能延伸至油塘站附近嘅鯉魚門道做中途站，乘客需利用A1出口嘅扶手電梯同油塘邨往返車站大堂同埋接駁工具嘅車站。

而大部份接駁巴士同小巴路線多數係連接藍田嘅廣田邨、茶果嶺一帶，部份住喺藍田東北嘅居民轉接駁工具往返油塘站，可直接去港島或九龍一帶，唔使搭多一程觀塘綫列車往返藍田站。

*九巴：
**14 - 鯉魚門邨 ↔ 中港碼頭
**14B - 藍田（廣田邨） ↔ 牛頭角
**14D - 油塘 ↔ 彩虹（淨係喺上課日提供服務）
**14H - 油塘 ↺ 順利
**14S - 油塘 ↔ 將軍澳華人永遠墳場（淨係喺清明節或重陽節提供服務）
**14X - 鯉魚門（崇德圍） ↺ 尖沙咀
**33 - 荃灣西站 ↔ 油塘 （淨係喺平日提供全日服務）
**33B - 荃灣西站 ↔ 油塘（假日服務，經觀塘道）
**33X - 荃灣西站 ↔ 油塘（淨係喺平日提供全日服務，經中九龍繞道）
**62X - 兆康站(南) ↔ 油塘 
**88X - 火炭駿洋邨 ↔ 平田
**214 - 油塘 ↔ 長沙灣（甘泉街）
**215P - 藍田（廣田邨）→ 九龍站（淨係喺平日早上繁忙時間服務）
**216M - 藍田站 ↺ 油塘站
**259D - 龍門居 ↔ 油塘
**X42C - 長亨 ↔ 油塘 
*過海隧道巴士：
**603 - 平田 ↔ 中環渡輪碼頭
**603A - 平田 ↔ 中環 （淨係喺平日繁忙時間服務）
**603P - 中環渡輪碼頭 → 平田 （淨係喺平日下午繁忙時間服務）
**603S - 平田 → 中環永和街 （淨係喺平日早上繁忙時間服務）
**613 - 安泰（西）↔ 筲箕灣
*城巴：
**A26 - 油塘 ↔ 機場
**E22P - 油塘 ↔ 航天城 （淨係喺平日繁忙時間服務，經秀茂坪、順利）
**E22X - 油塘 ↔ 航天城 （淨係喺平日繁忙時間服務，經觀塘）
**N26 - 油塘 ↔ 東涌站 
*九龍專線小巴：
**23C - 油塘站 ↔ 匯景花園
**24 - 三家村碼頭 ↺ 藍田啟田邨
**24M - 三家村碼頭 ↺ 油塘站
**63M - 藍田（廣田邨） ↺ 油塘站（只限繁忙時間服務）

## 利用狀況
油塘站係觀塘綫同將軍澳綫嘅重要轉車站。因此每日繁忙時間都有好多乘客喺呢度轉車，往返香港島同九龍東一帶。所有利用東區海底隧道往返觀塘綫同港島綫嘅乘客，除咗要喺原有嘅鰂魚涌站或北角站轉車之外，要經將軍澳綫喺呢個站轉多一程車。因此大部份用呢個站嘅人流係轉車客，往返港島同九龍東一帶。所以，本站係香港九龍觀塘區較繁忙嘅港鐵站之一。另外，車站周邊有多個大型屋邨、學校、鯉魚門廣場及油塘中心，所以用本站出入嘅人流都係居住喺附近屋苑同屋邨嘅居民、中小學學生或者喺附近辦公室返工嘅市民。所以，本站平日都有平穩嘅出入閘人流。

而每逢清明節同重陽節，九巴特別路線14S服務期間，都會出現大批拜山人士由本站去聖安當女書院對開嘅巴士站搭該線上去將軍澳華人永遠墳場。到時警方可能會喺本站A出口實施人流管制，以分流大批拜山人士。雖然喺以上兩個節日嘅正日，14S會暫停服務，但仍然會有大量出入閘人流，而油塘站缺點就係令無數市民搭觀塘線來往港島區需要轉多一次車，所以唔少人改用巴士來往港島。

## 車站歷史
### 早期系統

早喺1970年地鐵擬建嘅「早期系統」中，曾經建議喺而家油塘邨一帶設「**馬游塘站**」，係油塘站前身，但最後因為早期系統規模縮減，設站計劃被暫時擱置。直到2000年代發展將軍澳綫，油塘地區先有地鐵站。

### 將軍澳綫

油塘站喺2002年8月4號啟用。呢個站啟用後，觀塘綫所有列車唔再直接經東區海底隧道過海。觀塘綫同將軍澳綫嘅上行綫總站由香港島嘅北角站臨時改做呢個站，為期2個星期，以方便乘客熟習新轉車安排。同時間，北角站同鰂魚涌站亦暫時改屬將軍澳綫嘅短線，列車離開鰂魚涌站同埋東區海底隧道路段之後，唔再前往藍田站，改行一段新起嘅路段前往呢個站。此外，連接東區海底隧道至藍田站嘅路段改做後備行車隧道。

8月18日，地鐵將軍澳綫一期通車，觀塘綫嘅上行綫總站正式改做新界西貢區嘅調景嶺站，而將軍澳綫亦正式改以位於將軍澳嘅寶琳站做上行綫總站，本站成為觀塘綫同將軍澳綫嘅中途站。

鰂魚涌站同北角站嘅路段改動之後亦成為將軍澳綫同港島綫嘅轉綫站。搭觀塘綫嘅乘客前往香港島要喺呢個站轉將軍澳綫列車，經東區海底隧道過海，再到鰂魚涌站或北角站轉港島綫。

### 將軍澳綫新行車模式
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）列車以四班做一組，每隔2分30秒一班，頭三班列車將來往寶琳站，第四班就來往康城站。四班列車聯合服務將軍澳站至北角站一段路線，實際上係加密咗班次，但係去寶琳站同坑口站嘅列車就減少，等車時間亦會長咗。

而喺非繁忙時間，若果乘客要去康城站，要喺調景嶺站或者將軍澳站轉康城穿梭列車。

## 上一站‧下一站

### 列車班次

## 註

## 出面網頁
* 港鐵公司－油塘站街道圖
* 港鐵公司－油塘站位置圖
* 港鐵公司－油塘站列車服務時間
我 (心理學)

**我**喺心理學上分為三種：**[[本我]]**（Id）、**[[自我]]**（Ego）同**[[超我]]**（Super-ego），係心理學家佛洛伊德提出嘅理論。
自由式摔角

**自由式摔角**係業餘摔角嘅一種比賽形式。源自中世紀英國 catch-as-catch-can wrestling，喺嗰時係英國騎士都識嘅一種武藝。

自由式摔角包含關節技同反關節招，傳咗去美國之後將原本一啲攞命嘅危險動作改良，變成一種競技運動，之後普及到全世界，仲列入奧運比賽項目。
古洞站

**古洞站**係香港一個已經落實會起嘅港鐵站，喺上水至洲頭隧道中間，即東方附近，工程已建有預留結構，方便日後加建古洞站。

古洞站會服務計劃緊嘅古洞北新發展區，預計喺2023年動工，2027年啟用。

而計劃緊嘅北環綫將會連接錦上路站同古洞站，預計喺2025年動工，2034年通車同啟用古洞站北環綫部分。

2022年11月11號，政府刊憲批准興建古洞站。

2023年10月，運輸及物流局表示，古洞站項目成本預算約為98億元，當中包括古洞站建造成本約59億元，同北環線主線嘅開支，預計大約係39億元。 2021年政府提供嘅古洞站項目成本預算只係35億元。只係2年時間，古洞站預算就多咗24億元或上升接近六成。

## 車站結構
呢個站預留咗一個月台結構，可以喺短時間到安裝需要嘅設備做正式車站（但係就冇預留月台畀北環綫，將來要挖多一層月台）。喺地面，就起咗兩座通風大樓同緊急出口（入面有消防升降機同樓梯），其他地方就被石碴覆蓋。而家，古洞站叫做「緊急通道入口3號同4號」。

### 鄰接車站

## 攷

## 出面網頁
*
馬岱

**馬岱**（岱讀代，；生卒年不詳），扶風茂陵人，中國三國時代蜀漢武將。馬超堂弟。

## 生平
馬岱跟隨馬超投靠劉備，據《三國志》載，馬超死前話「臣門宗二百餘口，為孟德所誅略盡，惟有從弟岱，當為微宗血食之繼，深托陛下，余無復言。」，後來馬岱成為平北將軍，進爵「陳倉侯」。

諸葛亮死後，楊儀命馬岱追斬魏延（《三國志‧魏延傳》）。三國演義中『誰敢殺我』嘅劇情係假嘅。

## 參攷
* 三國志
酒池肉林

**酒池肉林**係商朝最後一位君主帝辛（紂王）所創嘅一種享受，指響宮殿裡面整一個裝滿酒嘅水池，池邊就掛住唔同種類嘅肉，排到好似森林咁。呢個地方食嘢同飲嘢貪手就到，非常方便。而後世會用「酒池肉林」嚟比喻啲人生活極度奢侈。
妲己

（）係商朝最後一位君主帝辛（紂王）嘅寵妃。相傳佢好靚，後嚟畀紂王捉咗，之後係咁討好佢，最後搞到亡國，妲己亦都畀周武王殺咗。

## 生平
喺已出土嘅甲骨文卜辭入面，都搵唔到對妲己嘅任何記載。

根據商代甲骨文同金文嘅常用詞彙語法，「妲己」可能係「婦己」嘅誤解，商末金文隰尊入面提到「婦宜在大室」，呢到嘅「婦」或者就係指妲己。商朝女性地位比起周朝同秦漢時期高，商代本身就存在咗大量嘅女性官吏同諸侯，而后妃作為商代統治階層一員參政係唔會受到非議，所以話妲己「干政」、「牝雞司晨」依啲言詞，其實係周代之後反對女性參政嘅價值觀。而且周代係文化倫理層面上，亦都比起商朝保守許多、開始受到禮教下禁欲主義嘅束縛，所以之後喺後世逐漸衍生出「商紂王和蘇妲己淫亂失國」嘅故事。由《史記》和《列女傳》開始，妲己嘅形象先至逐漸豐富，大大增加咗古史層累嘅成分。

根據《國語》、《史記》等史書嘅記載，妲己係**有蘇氏**諸侯個女，係帝辛征伐有蘇氏之後，有蘇氏將佢嫁咗比帝辛做妃子，並深得帝辛喜愛，之後立為王后。帝辛沉迷妲己嘅美色，荒理朝政，對佢言聽計從，甚至去到「妲己之所譽貴之，妲己之所憎誅之」嘅地步。《國語·晉語一》：「殷辛伐有蘇，有蘇氏以妲己女焉，妲己有寵，於係乎與膠鬲比而亡殷」，呢一段內容甚至容易令人理解成妲己係間諜，但係考慮到《國語·晉語一》後文中都提到「周幽王伐有褒，褒人以褒姒女焉，褒姒有寵，生伯服，於係乎與虢石甫比，逐太子宜臼而立伯服。太子出奔申。申人、鄫人召西戎以伐周。周於係乎亡」，呢到嘅褒姒並唔係間諜，因此唔能夠直接話妲己係間諜嘅結論；不過中國後世傳統嘅「紅顏禍水」史觀入面，認為妲己以美色獲得帝辛嘅專寵，並將佢視為令到商朝滅亡嘅元兇。

喺後世嘅寓言故事入面，認為帝辛總之妲己話咩佢都會話好，作「新淫之聲、北鄙之舞、靡靡之樂」，仲搜搜刮民脂民膏，起鹿臺，入面放滿奇珍異寶；同時「積糟爲邱，流酒爲池，懸肉爲林，使人裸形相逐其閑」，徹夜長飲，歡嬉達旦。酒池肉林就係帝辛為博佢開心而起嘅，每次搞飲宴可以多達三千人，命令男女裸體追逐。大臣比干係帝辛面前進諫：「不脩先生之典法，而用婦言，禍至無日。」妲己慫恿帝辛，殘酷地要比干剖心而死。不過呢啲故事都係古史層累而成，並唔能夠考證，唔好盡信。

周武王趁帝辛將主力派去討伐蠻族嘅時候發動諸侯偷襲朝歌，一舉滅商，帝辛走佬到鹿台自焚。《列女傳》記載妲己被俘虜，然後押去刑場斬首示眾，呢個說法都係屬於後世古史層累而成嘅故事，《逸周書·克殷》就記載帝辛嘅兩個妃子或女性統帥係自縊而死。

有學者指出，妲己嫁比帝辛時，距離帝辛亡國少則21年，多則43年，妲己唔可能魅惑帝辛咁耐，可能係後人抹黑帝辛同妲己。

## 參考

## 出面網頁
李篤安

**李篤安**（）曾經係中華人民共和國天主教西安教區嘅主教，既係中共官方教會嘅主教，又得到梵蒂岡教廷嘅認可。
固體

**固體**（），或者**固態**（）係物質存在嘅一種相態。同液體同氣體比，固體有固定嘅體積同形狀，質地亦通常比較硬淨。譬如水嘅固體係冰。

## 睇埋
* 液體
* 氣體
* 電漿
武器

廣泛嚟講係指任何能夠破壞生命或者財產嘅架生，通常用嚟嚇敵人同防禦。

武器種類繁多，各有不同。

## WMD

大規模殺傷性武器（weapon of mass destruction，WMD）係指大規模範圍屠殺同破壞毀滅嘅區域戰略武器，有唔少軍事科幻作品都會講及人使用大規模殺傷性武器嚟導致巨大嘅破壞，表達作者對未來軍事科技能夠達到嘅破壞力嘅不安感。

## 未來武器

未來性嘅武器（futuristic weapons）泛指科幻作品當中出現、俾人覺得係「未來」嘅武器：軍事科幻作品成日會想像未來科技所創造嘅武器，例子包括廿世紀科幻當中好出名嘅《星戰》入面嘅激光劍（lightsaber）同埋好多科幻故仔都有嘅死光槍呀噉，而比較硬嘅軍事科幻作品仲會思考大規模殺傷性武器等嘅課題同相關嘅道德爭議所引起嘅角色衝突。

末日機（doomsday device）：指想像中能夠完全噉毀滅一粒行星上嘅生命嘅終極武器；自從二戰核武俾人喺實戰當中使用之後，世界各地嘅人就開始對「新科技創造嘅武器造成不可挽回嘅破壞」作出反思，令到軟科幻同硬科幻當中都出現咗末日機嘅諗頭。例子可以睇吓《星戰》當中能夠一炮破壞成粒行星嘅巨型太空站死星（Death Star）。

## 睇埋
*機械
*軍事戰術

## 攷
鄒文懷

**鄒文懷**（），原名**鄒定鑫**，香港電影人，嘉禾集團前任主席兼執行董事。

## 生平
鄒文懷係1927年喺香港出世，1949年喺上海聖約翰大學新聞系畢業，曾經喺《英文虎報》做記者。1959年加入邵氏做傳訊主任，後來又做埋製片主任。

佢因為唔妥邵氏個人工制度，決定喺1970年離開邵氏，同何冠昌、梁風組成嘉禾電影。

嘉禾電影喺七、八十年代先後捧紅咗李小龍同埋成龍，一度揚威國際。但喺九十年代因為電影市道轉差，公司連年蝕錢，所以被逼轉型，喺大陸一啲商場經營戲院。

2007年，鄒文懷賣晒持有嘅嘉禾娛樂股權畀內地有錢人伍克波，並且宣布退休。嘉禾娛樂後來喺2009年改名做橙天嘉禾。

2018年11月2號，鄒文懷逝世，終年91歲。

## 個人榮譽
### 勳銜
*  大英帝國勳章（1987年）
*  四等瑞寶章（1996年）
*  金紫荊星章（1998年）

### 榮譽博士
* 香港演藝學院榮譽博士（2014年）

### 電影獎
* 香港電影金像獎終身成就獎（2008年）

## 攷

## 出面網頁

類:香港電影人
類:香港演藝學院榮譽博士
香港工業

**香港工業**早響20世紀初已經出現，好似採石開礦咁，不過真正嘅發展要去到1950年代，嗰時嚟自上海，由中國大陸避難嘅企業家落到嚟香港。1950年代至1980年代，工業係香港經濟嘅主要支柱，之後隨住成本、競爭因素，好多廠搬上中國大陸，香港工業面對地產業競爭，同埋人工貴影響，已經由第二產業轉型到第三產業服務業。

## 主要工業
* 塑膠 - 紅A
* 油漆 - 菊花牌
* 電子同電器 - 手錶、收音機
* 成藥 - 白花油
* 成衣 - 紗廠、漂染、繡花、金利來
* 造船同修理 - 深灣船廠、太古船廠
* 太古糖廠、汽水廠
* 維他奶飲品
* 醬油
* 出入口
* 建築業同三行裝修
* 環保業
* 食品加工
* 物流業

## 主要工業區
* 觀塘
* 新蒲崗
* 九龍灣
* 長沙灣
* 葵涌
* 柴灣
* 黃竹坑

## 睇埋
* 工業貿易署
* 香港工業總會
* 香港生產力促進局

## 出面網頁
* 工業生產資料 - 政府統計處
* 工業貿易署
* 香港工業總會
* 香港生產力促進局
平壤

**平壤**（，）係朝鮮民主主義人民共和國嘅首都，前1122年已經存在，係朝鮮半島歷史最悠久嘅城市。人口係287萬。

## 氣候
平壤屬大陸性氣候，夏天濕冬天乾，年度溫度變化大。

## 參考
黃花崗七十二烈士墓

**黃花崗七十二烈士墓**係中國廣州嘅一個墓，紀念1911年4月黃花崗起義之中死咗嘅七十二個人，後世人稱佢哋做烈士。喺1986年同埋2002年嘅評選羊城八景入面，分别重攞咗「**黃花浩氣**」同埋「**黃花皓月**」呢兩個名。

## 史
72烈士屍骨由潘達微收葬，改原地紅花崗做黃花崗。1918年，滇軍師長方聲濤（方聲洞之兄）募款修墓，廣州非常國會參議院議長林森募得僑資贊助。早期墓園為著名設計師楊錫宗設計，孫中山親手栽植咗青松。1921年，紀功坊、墓亭相繼落成，除咗呢72個烈士之外，重有14名烈士死喺黃花崗起義，共86人，姓名全部刻响《廣州辛亥三月二十九日革命記》石碑嘅背面。後又增加鄧仲元墓、馮如墓、潘達微墓、史堅如墓、楊仙逸墓，至1935年基本建成現有規模，1949年被中華人民共和國政府改名做黃花崗公園。

黃花崗七十二烈士墓喺1961年被國務院公布為第一批全國重點文物保護單位。文化大革命期間，自由女神像遭到破壞並遺失。1981年，廣州市政府撥款重塑自由女神像。1985年，黃花崗公園以「黃花浩氣」成為羊城八景之一；2002年7月再度被評為新世紀羊城八景之一——黃花皓月。墓園分別於1994年、2000年、2001年被評為市級、省級及中國僑聯愛國主義教育基地。2005年11月入選第三批全國愛國主義教育示範基地名單。

今日陵園規模宏大，面積十六萬平方米，「東至二望崗，西至廣州模範監獄及永泰村，南至東沙馬路（而家嘅先烈路），北至墓後田塘」，莊嚴肅穆，墓園座北向南，孫中山先生題寫「浩氣長存」四字嘅牌坊式大門氣魄雄偉，經墓道到烈士墓，墓後有記功坊。

## 附近嘅車站
*地鐵：
*:：黃花崗站
*電車：
*:黃花崗站
*巴士：
*:黃花崗站

## 出面網頁
*黃花崗公園官方網站
*南方都市報：台灣客人尋找「先輩的感覺」
*網易：黃花崗七十二烈士墓為何有自由女神像？

類:廣州公園

類:廣州旅遊景點
霹靂先鋒

《**霹靂先鋒**》係香港出產嘅警匪電影作品，1988年出，主角包括李修賢、周星馳同成奎安。
豬籠草

**豬籠草**（；學名：）係**豬籠草屬**（）嘅植物統稱，佢係豬籠草科嘅唯一一個屬。呢樖嘢係食昆蟲嘅多年生草本植物，主要響熱帶同亞熱帶嘅亞洲地區先至搵到。

## 名
因為呢樖嘢生到好似個豬籠噉先至改成噉嘅名。

## 形態

呢樖嘢有好特殊嘅樹葉，基部係扁平，中間好幼，甚至連中脈延伸到好似條攣咗嘅鬚噉。而攣鬚嘅頂度掛咗嚿長圓形嘅捉蟲窿。

## 所謂「食肉類植物」
茅膏菜之所以係食肉類植物，主要係喺個捉蟲樽嗰度。因為個「樽」入面有好多條好跣嘅蠟質響度，而且中間到底部嘅內壁嗰度都有成1000000條消化腺，佢識分泌出大量無色透明，稍微帶有香味嘅酸性消化液出嚟。而呢啲「消化液」可以將昆蟲定住同中毒嘅毒芹堿。平時嚟講，捉蟲樽入面成日都裝住半樽到嘅消化液，加上喺捉蟲樽嘅樽蓋入面同埋邊嗰度有好多蜜腺，而且佢哋識出又香又甜嘅蜜汁出嚟吸引啲昆蟲過嚟。如估啲昆蟲跌咗入個樽入面就走唔返出嚟，直到昆蟲中毒到死咗之後，冚唪唥嘅肢體都俾消化液搞成佢嘅營養物為止。

## 適應能力
呢樖嘢好鍾意喺有陽光嘅潮濕地帶嗰度生存。如估生長地區係太過乾燥嘅話，捉蟲樽係生唔到出嚟嘅。

## 品種
豬籠草有成好多個品種，唔同種類嘅捉蟲樽嘅樣同曬士、色都唔一樣。而最大嘅豬籠草就係馬來王豬籠草，可以去到40cm到，佢可以捉到蜈蚣同埋老鼠仔。

## 藥用價值

豬籠草係可以用嚟入藥，佢可以醫肝炎、胃痛、高血壓同埋感冒。

## 圖集

Image:Nepenthes ampullaria.jpg|蘋果豬籠草
Image:Bicalcarata-upperpitcher.jpg|二齒豬籠草
Image:Apes abroad - Jug Plant (by-sa).jpg|奇異豬籠草


## 有關嘅書
* 中国少年儿童百科全书 自然·环境 第448页　浙江教育出版社  ISBN·7-5338-1946-2/G·1942

## 出面網頁

*  猪笼草论坛
* 豬籠草 Zhulongcao 藥用植物圖像資料庫 (香港浸會大學中醫藥學院) 
* 猪笼草 爱养花iYangHua
* 植物灭蚊器-猪笼草的介绍 阿邦网
* 猪笼草 中醫世家


類:食肉類植物
類:藥用植物
李自成

**李自成**（），原名**李鴻基**，人稱**闖王**、**李闖**，中國陝西人，係党項羌族後裔。大明末年，組織民兵反抗大明統治。1644年搞咗個大順國，攻入大明首都北京，令皇帝朱由檢吊頸自殺死。

後尾畀大清軍隊趕走，返返去西邊。
華盛頓公約

《**華盛頓公約**》，又叫《**華盛頓海軍條約**》，正式叫《**五國關於限制海軍軍備條約**》係響1922年2月6號由美國、英國、法國、意大利同日本五國響美國華盛頓簽訂嘅關於限制海軍軍備嘅條約，有效期到1936年12月31號為止。
東南亞國家聯盟

**東南亞國家聯盟**，（英文：Association of Southeast Asian Nations，簡稱ASEAN）又叫**東南亞國協**、**東盟**、**亞細安**，係東南亞地區嘅國際組織，1967年正式成立，而家有11個成員國。

* 成員國
** 汶萊
** 柬埔寨
** 印度尼西亞
** 老撾
** 馬來西亞
** 緬甸
** 菲律賓
** 新加坡
** 泰國
** 越南
* 候選國
** 東帝汶
* 觀察國
** 巴布亞新畿內亞（自1976年起）

## 睇埋
*汶萊達魯薩蘭國-印度尼西亞-馬來西亞-菲律賓東盟增長區

## 攷

## 出面網頁

* 
* 
* 
* 
* 
* 
*
竉

**竉**（，穴加龍，宀加龍係第二個字），又寫作**窿**，文言書面語、，係嘢（實體或物件）嘅空嘅範圍，而呢啲空嘅範圍同外面嘅空間一定係相通嘅。或者啲嘢凹得比較深嘅地方。

## 大細、形狀
廣東話嘅竉係好大到好細都得，細嘅好持有針竉、大嘅有山竉，大細亦即係個竉嘅闊度，如個係圓嘅就係指佢嘅直徑。形狀冇一定，人造出嚟，而唔係純粹係為破壞而做，嘅竉，多數係圓形嘅。

## 睇埋
*罅
*坑
*山窿
*子彈窿
*穿咕窿
*屎窟

## 攷
屯門站 (屯馬綫)

**屯門站**（；）係港鐵嘅西行總站，響屯門杯渡路同屯門河交界。此站可以接駁屯門站同埋河田站。喺早期規劃嗰時，曾經叫（英文：**Tuen Mun Centre Station**）。

## 車站結構
### 車站樓層

## 車站月台
屯門站起喺屯門河上，設有1個島式月台，每個月台可以容納一列9卡嘅列車。2號月台西面設有一個預留月台，而屯門站北面，往紅磡方向路軌旁邊亦設有預留位置，以便客量增長時可以擴建多一條路軌同加多一個島式月台。

### 車站出口
屯門站而家有8個出口，近住屯門公園、新墟同屯門工業區，亦喺C2出口設有公共運輸交匯處，畀市民轉其他交通工具。2010年3月14日，原位於F2出口嘅公共運輸交匯處停用，搬去屯門站C2出口上蓋物業地下嘅新址。

*A - 杯渡路
**消防局、香港專業教育學院、警署、杯渡路、天后路、天后古廟、震寰路
*B - 輕鐵 - 屯門
**輕鐵 - 屯門、錦華商場、屯門時代廣場、大會堂、屯門政府合署、屯門法院、屯門公園、屯門市廣場
***設有升降機及失明人士引導徑往返輕鐵月台及地面
*C - 河傍街
**C1 - 河傍街、天主教贖世主堂、杯渡路、新墟、屯門鄉事會路
***設有升降機及失明人士引導徑往返地面
**C2 - 公共運輸交匯處
***設有升降機及失明人士引導徑往返地面
**C3 - V city、瓏門
***設有升降機及失明人士引導徑往返地面
*D - V city
*E - V city
*F - 輕鐵 - 河田
**F1 - 工業區、建豐街、建榮街、震寰路
***設有斜道、升降機及失明人士引導徑往返地面
**F2 - 輕鐵 - 河田、卓爾居、工業區、新墟、新墟街市、學童牙科診所、大興花園、震寰路、屯門診療所、屯門鄉事會路、仁愛堂

### 鄰接車站

## 接駁交通

*鐵路
**屯門站、河田站（八達通、屯門－南昌全月通、屯門－紅磡全月通及屯門－南昌全日通免費轉乘優惠）
*巴士
**港鐵巴士（八達通、全月通、全日通免費轉乘優惠）
***K51 - 富泰 ↔ 大欖
***K51A - 富泰 ↔掃管笏
***K52 - 屯門站 ↔ 龍鼓灘
***K53 - 屯門站 ↺ 掃管笏
***K58 - 富泰 ↔ 青山灣（淨係喺平日繁忙時間行駛）
***506 - 屯門碼頭 ↺ 兆麟苑
**九巴
***59X - 屯門碼頭 ↔ 旺角東站
***60M - 屯門站 ↔ 荃灣站
***61X - 屯門站 ↔ 九龍城碼頭
***66M - 大興 ↔ 荃灣站
***263 - 屯門站 ↔ 沙田站
***263A - 屯門站 ↔ 香港科學園第三期（平日繁忙時間服務）
***263C - 屯門站 ↔ 大埔工業邨（平日繁忙時間服務）
***961 - 山景 ↔ 灣仔（會展）
***961P - 良景 → 銅鑼灣（平日上午繁忙時間服務）
**城巴
***50M	和田邨 ↺ 屯門站
***B3M - 深圳灣口岸 ↺ 屯門站
**龍運
***A33X - 機場（地面運輸中心） ↔ 屯門（富泰邨）
***R33 - 迪士尼公共運輸交匯處 ↔ 屯門站
***NA33 - 國泰城（經機場客運大樓、港珠澳大橋香港口岸） ↔ 屯門（富泰邨）
*小巴
**新界專線小巴
***40 - 小坑村 ↺ 友愛邨
***42 - 青磚圍 ↔ 屯門市中心
***43 - 屯門新墟 ↺ 掃管笏
***43A - 屯門新墟 ↔ 青榕臺
***43C - 屯門新墟 ↺ 兆麟苑
***44A - 屯門站 ↔ 上水站
***44B - 落馬洲轉車站／落馬洲管制站 ↺ 屯門站
***45 - 大興花園 ↔ 屯門市中心（八達通轉乘優惠）
***46 - 富泰 ↔ 屯門市中心
***46A - 景峰豪庭 ↺ 屯門市中心
***142 - 屯門市中心 ↺ 楊青路
*的士
**市區的士站
**新界的士站

## 利用狀況
由於屯門站係交通樞紐，係輕鐵轉車站同埋有好多巴士路線小巴路線經過，再加上近住屯門區核心地區（如：新墟、屯門市中心、屯門公園等），而且穩定過路面交通服務，因此由朝到晚都有唔少乘客用本站，係西鐵綫新界西北區使用率第二高嘅車站（最高係天水圍站）。

## 歷史
### 設站同命名

喺西部走廊鐵路（即後來嘅九廣西鐵、西鐵綫）規劃初期並冇計劃設呢個站，而只將西面總站設喺**屯門北站**（）（即兆康苑附近，而家兆康站）；屯門站原稱**屯門中心站**（），屬「西部外走廊鐵路線」（大約由本站經大嶼山至香港大學站為止），原計劃於2001年開始起，後因應居民要求而提前加設，並交由羅麥莊馬建築師事務所設計。

### 選址
為咗起呢個站，要喺屯門河上起高架橋、將屯門河嘅河水吸走（完工後再將河水放返屯門河）、佔用原屯門河畔公園大量土地並拆卸新發邨及新墟遊樂場。

### 增建出入口
2009年4月2號，新嘅C出口啟用，外牆及天橋仿照屯門站上蓋項目商場設計。而舊有嘅C出口隨即封閉，成為屯門站上蓋項目瓏門地盤。而連接V city商場嘅D及E出口及一條位於現時F1出口外嘅行車天橋已於2012年12月完工，C3、D及E出口於2013年8月1號隨商場開幕而啟用。

## 上一站‧下一站

### 上一站·下一站(之後)

### 列車班次
（由2021年6月27號開始）

## 參考

## 出面網頁
* 港鐵公司－屯門站街道圖
* 港鐵公司－屯門站位置圖
* 港鐵公司－屯門站列車服務時間
驚蟄

**驚蟄**係廿四節氣中嘅第三個，響陽曆3月5號、3月6號或者3月7號，亦即係太陽響黃經345°嗰日。呢日昆蟲會開始生猛。而香港會有打小人嘅習俗。

## 參攷
*《七十二候考》，清·曹仁虎著
*《月令七十二候集解》，元·吳澄著
小人

**小人**可以係下便嘅解釋：

* 中國儒家定義「君子」嘅反義，通常指冇德行嘅人。譬如孔子話：「女為君子儒，無為小人儒」。

* 冇做官嘅平民。

* 小人 (傳說生物)：指古今史上或者傳說入便個身特別矮嘅人。

* 搬弄是非嘅人，同「貴人」相反，好似廣東、香港一帶嘅**[[打小人]]**就係專門針對呢種人嘅迷信做法。

* 有啲方言都將細路叫做**小人**，譬如上海話會叫細路仔做「男小人」（但係細路女就叫做「小姑娘」）。

* 古人自稱用謙詞。
柯士甸站

**柯士甸站**（；）喺香港一個鐵路站，喺尖沙咀柯士甸道西8號，廣東道、同匯民道一帶，好近西九龍文娛藝術區。個站係九龍南綫（嘅延伸段）一部分，喺2008年4月30號平頂。

個站設有行人天橋駁去佐敦道行人天橋，重可以去埋西面嘅港鐵九龍站同埋佢啲上蓋物業，以及佐敦道行人隧道。柯士甸站來回其他站嘅票價同九龍站一樣。

雖然本站位置上好近九龍站，但九龍站同本站並非同埋正式嘅轉車站，如果乘客喺兩站之間轉車，無論用八達通定係單程車票，都當兩程車處理，並要畀再入閘收費；乘客要喺南昌站轉車先可以有再入閘收費調減。不過港鐵安排嘅「免費港鐵接駁服務」擴展至九龍站同本站之間，乘客可以由本站出閘後經B5出口行去九龍站。

## 車站結構
### 車站樓層

### 鋪位同自助服務

柯士甸站預留咗30幾個舖位出租。不過喺車站啱啱開，只租出一個自動櫃員機位同埋喺大堂設有自動售賣機服務，大部份鋪位重係空置。港鐵話，等站裏頭嘅人流評估之後啲鋪先會招租，但係未定幾時。

### 車站出口
各車站出口駁位佐敦道行人天橋、佐敦道行人隧道、柯士甸道西行人隧道同匯民道。

#### 北面大堂
*A - 佐敦道
**渡船街、廣東道、廟街、偉晴街、偉晴軒、甘肅街、玉器市場、佐敦道、駿發花園
***行人隧道內設有斜道往返地面
*B - 圓方
**B1 - 匯翔道
***匯翔道（北）、港鐵九龍站、天璽、漾日居
****設有升降機及失明人士引導徑往返地面
**B2 - 匯翔道
***匯翔道（北）
****設有升降機及失明人士引導徑往返地面
**B3 - The Austin（目前只畀住客使用）
***設有升降機及失明人士引導徑往返地面
**B4 -  香港西九龍站（高速鐵路）
***圓方
****設有升降機及失明人士引導徑往返行人天橋
**B5 - 圓方
***圓方、西九龍站巴士總站、天壐、漾日居、九龍站
****設有升降機及失明人士引導徑往返行人天橋
**C - 香港西九龍站
***香港西九龍站（高速鐵路）
****行人隧道內設有斜道往返地面

#### 南面大堂
*D - 柯士甸道西 
**D1 - 柯士甸道西
***柯士甸道西、W酒店、環球貿易廣場、公共運輸交匯處、凱旋門、君臨天下、西九龍海濱長廊（西九文化區）、M+、匯翔道（南）
****設有升降機及失明人士引導徑往返地面
**D2 - 柯士甸道西
***柯士甸道西、W酒店、環球貿易廣場、公共運輸交匯處、西九文化區、M+、香港故宮文化博物館、凱旋門、君臨天下
****設有升降機及失明人士引導徑往返地面
**D3 - Grand Austin（目前只畀住客使用）
***Grand Austin
****設有升降機及失明人士引導徑往返地面
**D4 -  香港西九龍站
***香港西九龍站（高速鐵路）
****設有升降機及失明人士引導徑往返地面
*E - 戲曲中心
**皇家太平洋酒店、戲曲中心、中港城、海港城、港威大廈、中國客運碼頭
***設有升降機及失明人士引導徑往返地庫第二層
*F - 中國客運碼頭
**柯士甸道行人隧道、寶靈街、官涌街、龍堡國際、香港童軍中心、過境巴士總站、官涌市政大廈、港鐵佐敦站、港景匯商場、麗澤中學
***設有升降機及失明人士引導徑往返地面及行人隧道

### 鄰接車站

## 車站周邊

### 主要大廈及購物中心
*圓方
*環球貿易廣場
*漾日居
*擎天半島
*凱旋門
*君臨天下
*天璽
*港景峰
*港景匯
*中港城

### 公共服務及設施
*西九龍文娛藝術區（建議緊）
*九龍佐治五世紀念公園
### 交通
*港鐵九龍站（／）
*西九龍站／廣深港高速鐵路
*中國客運碼頭
*西區海底隧道
*廣東道
*渡船街
*佐敦道
*匯翔道
*匯民道

### 鄰接車站

## 接駁交通
*九巴：
**3C、8、11、12、12P、14、36B、42A、46、60X、63X、69X、81、95、215X、238X、260X、268B、268X、269B、271、271B、271X、281A、287X、296D、W2、W3
*城巴：
**20A、587、970、970X、971、973、A22、A25、E21X、E23、E23A、N11、N23
*過海隧道巴士：
**110、914、914X
*九龍專線小巴：
**26、74、74S、77M、78

## 利用狀況
柯士甸站位於香港九龍油尖旺區西九龍尖沙咀匯民道，附近只設有大型購物商場圓方、高級豪宅、W Hotel酒店、港鐵九龍站及港鐵佐敦站。因此，大部份使用本站嘅人流都係轉車嘅乘客、住喺鄰近屋苑嘅居民或鄰近酒店住客。所以，除咗返放繁忙時間之外，出入閘人流只屬一般。港鐵話，截至首日啟用下晝5點前，柯士甸站有6,500人次使用。隨著接駁巴士線K16永久停駛，同埋匯翔道巴士總站搬遷後，由中港城一帶去新界西，柯士甸站變成獨市位，所以人流已經有所上升。

### 免費報刊
自2005年8月29號朝早起，《am730》喺（朗屏站除外）各站免費派發，但直至2009年8月23號，重未包括本站。

## 車站歷史
呢個站原本叫「九龍西站」 同廣深港高鐵將來嘅西九龍總站相近，所以有關方面決定重新幫呢個站改名。

根據港鐵網站，喺2008年9月嘅工程簡介，呢個站已經改咗名做「柯士甸站」，英文就係「Austin Station」。雖然有人認為，柯士甸道都幾長，用柯士甸呢個名唔及得用「佐敦西站」、「官涌站」（官涌係佐敦嘅古稱）及「渡船角站」好，但港鐵話唔考慮再改名。

柯士甸站啟用嗰陣係嘅站，2021年6月27號開始改成嘅站。

## 上一站、下一站

### 列車班次

*平日上晝繁忙時段：烏溪沙開0709 - 0833、屯門開0658 - 0907

## 攷同註釋

## 出面網頁
* 港鐵公司－柯士甸站街道圖
* 港鐵公司－柯士甸站位置圖
* 港鐵公司－柯士甸站列車服務時間
打小人

**打小人**係一種香港、廣東民間流行嘅巫術儀祀，希望咁樣可以趕走同報復所謂「小人」。最多人打小人會響驚蟄，而香港最多人打小人嘅地方係「鵝頸橋」（堅拿道天橋底）。

## 儀式
打小人發源自道教儀式祭白虎，後嚟發展成響銅鑼灣橋底請打手打小人。另有講法係以響白虎面前打小人嚟鎮壓或噬食小人。成個儀式有八個部分：
#**奉神**
#**稟告**
#**打小人**
#**祭白虎**
#**化解**
#**祈福**
#**進寶**
#**打杯(筊)**

## 架生
* 肥豬肉
* 生雞蛋
* 二手鞋
* 小人公仔紙
* 紙扎白老虎
* 香同埋燭

## 參考
直刃族

**直刃族**(，又譯做**正派龐克**)係80年代美國東岸興起嘅一種後生仔文化，佢哋有 Punk 嘅態度同打扮，但係堅持唔飲酒、唔食煙、唔啪丸。其中又有一部份係素食主義者。標誌係英文字母  。
## X
嘅標誌係英文字母  ，佢哋會喺對手嘅手背上寫或者紋一個  字，代表佢哋唔會買酒飲。除咗寫或者紋喺手背，亦會印喺 T-shirt或者寫喺其他總之身體上會見到人嘅地方。有時亦會寫成sXe，即係宿寫中間再加個 X。

## 簡史
### 起源
1981年華盛頓一隊 hardcore樂隊所發表嘅一首歌，觸發 文化入面一場運動，同時亦係一隻大碟名稱。結果呢場運動，喺波士頓同美國東岸興起，佢基於一個簡單理念：「你可以話事，唔需要畀其他嘢控制」，呢樣嘢由樂隊主音 最先提出，之後仲好快就傳到去歐洲，發展出其他理念例如：「我唔飲酒煲煙、唔揩草啪丸，因為我有更好嘅事要做。我唔沈溺任何改變心智嘅藥，都一樣可以好過你，我就係。」

### 演變
喺華盛頓開始興起，慢慢多人識，不過對於Punk友嚟講吸引力唔大，所以最初只係一啲地區運動，未全國化。而好多嘅樂隊出咗名之後，都唔再玩hardcore而轉玩其他比較賺錢嘅音樂，又有一啲喺出名之後開始隊啤揩草啪丸，同原本諗法已經變晒，所以到咗後期，諗出嚟嘅樂隊主音 雖然仍然堅持無變到，但佢自己都唔再認自己係。之後開始嘅人唔係一味只識批評其他 Punk友，就係抄返以前啲人嘅音樂同衣著，反吸煙反吸毒，無啦啦又反埋同性戀。

### 第二波
80年代中，樂隊算係嗰陣樂隊之中最紅，主音突然間走咗去信奎師那(krishna)，加入咗國際奎師那知覺協會，一個印度嘅宗教組織。喺影響下，令喺本質上有好大改變，好多友都開始一齊信奎師那，令成個運動開始宗教化，又因為宗教影響，除咗原本唔飲酒、唔食煙、唔啪丸，又加入唔食肉，變成素食主義，後來又加入嚴禁不當性行為。

### 90年代中
90年代中又有幾隊樂隊將理念改變。有隊叫嘅重金屬樂隊，宣揚動物權益同地球優先觀念，但佢哋行為太怪雞所以畀人笑多，但佢哋亦反映呢個時期運動嘅發展方向，除咗原本嘅無煙無酒無藥同素食主義，又加咗動物權益、環保、無政府主義，代表樂隊仲有、。

但同時又發展出性別歧視、同性戀恐懼(反同性戀行為)、集權主義呢啲極端行為出嚟。

## 參考

## 拎
* http://www.StraightEdgeLifestyle.com
* Straight Edge Drug Free Commercial #2
Crust punk

(有人譯做**硬殼龐克**)，由Hardcore punk演變出嚟嘅一種 Punk 音樂風格同態度，音樂上比較接近重金屬，而態度就傾向無政府主義。亦有一部份係素食主義者。
恐怖鳥

**恐怖鳥**，又名**駭鳥**，**恐鶴**（學名Phorusrhacidae），係一類大型嘅肉食性同唔識飛嘅雀鳥，喺6200萬-200萬年前嘅新生代，南美洲係非常普遍嘅獵食者。牠們約有1-3米高。現今最接近牠們嘅相信係叫鶴科。泰坦巨鳥（*Titanis walleri*）係恐怖鳥中一種較大嘅物種，亦係唯一一種喺南美洲以外嘅北美洲發現。在300萬年前形成巴拿馬地峽時出現嘅南北美洲生物大搬風，佢係當中唯一大型獵食者。泰坦巨鳥嘅祖先不明。

恐怖鳥有人咁高，係恐龍絕種後差不多地位最高嘅獵食者，而且同當時其他可怕嘅肉食性動物一同棲息。佢嘅咀演化到成個肉鉤咁，好似鷹嘴，可以撕開獵物嘅肉，亦可以一啖呑咗成隻同狗咁大嘅獵物落肚。恐怖鳥嘅腿骨堅硬、肌肉強壯，可以完全擊碎中等大小獵物嘅骨骼，然後慢慢咁吸食獵物骨骼中富含營養嘅骨髓。奔跑速度相當快，據科學家估計，恐怖鳥跑速可達每個鐘97公里，重快過獵豹。荷里活電影**公元前10000年**(**10000BC**)裏面所拍嘅食人巨鳥，其實就係恐怖鳥。

## 分類
恐怖鳥其下有5個亞科，包含了13個屬及17個種：
* 雷鳴鳥亞科（Brontornithinae）
** 雷鳴鳥屬（*Brontornis*）
*** 梅氏雷鳴鳥（*B. burmeisteri*）
** *Physornis*
*** *P. fortis*
** 副雷鳴鳥屬（*Paraphysornis*）
*** 巴西副雷嗚鳥（*P. brasiliensis*）
* 恐鶴亞科（Phorusrhacinae）
** 恐鶴屬（*Phorusrhacos*）
*** 長腿恐鶴（*P. longissimus*）
** *Devincenzia*
*** *D. pozzi*
** 泰坦鳥屬（*Titanis*）
*** 泰坦巨鳥（*T. walleri*）
* 巴塔哥尼亞鳥亞科（Patagornithinae）
** 巴塔哥尼亞鳥屬（*Patagornis*）
*** *P. marshi*
** *Andrewsornis*
*** *A. abbotti*
** *Andalgalornis*
*** *A. steulleti*
* **Psilopterinae**
** *Psilopterus*
*** *P. bachmanni*
*** *P. lemoinei*
*** *P. affinis*
*** *P. colzecus*
** *Procariama*
*** *P. simplex*
** *Paleopsilopterus*
*** *P. itaboraiensis*
* **Mesembriornithinae**
** *Mesembriornis*
*** *M. milneedwardsi*
*** *M. incertus*

依個分類無包括喺歐洲發現嘅Sophiornithidae，依類動物後嚟發現係貓頭鷹嘅原始親屬。

## 絕種原因
有科學家認為，大約喺300萬年前，南美洲、北美洲大陸板塊曾發生過碰撞，從此喺北美洲生活嘅食肉獸（例如劍齒虎）開始陸續喺南美洲出現。一啲考古專家認為，就係因為南北美洲大陸碰撞，令大量北美洲食肉獸湧晒去南美洲，喺唔夠爭嘅情況下，恐怖鳥開始慢慢走向滅亡。
奶路臣街

**奶路臣街**（**Nelson Street**）係香港旺角一條街，以18世紀後半葉至19世紀初嘅英國海軍白旗中將納爾遜而命名 。喺港鐵旺角站 E2 同 E1 出口，全長 240 米，東西走向。

## 沿路地點
*旺角電腦中心
*泉章居
*朗豪坊

## 交界路
*黑布街（圖片）
*通菜街（女人街段）
*洗衣街
*花園街
*彌敦道
*砵蘭街
*上海街
*新填地街
*廣東道
*渡船街

## 交通
*港鐵：
**、：旺角站 E1 同 E2 出口

## 註

## 出面網頁

*九龍旺角奶路臣街地圖
劍齒虎

所謂嘅劍齒貓科動物中，以出現喺更新世大型劍齒虎最出名。但事實上，外副其實嘅劍齒虎科動物，係起源喺貓科系統，反反覆覆經歷咗4個亞科先至上場。

**劍齒虎**（粵語又稱**長牙虎**）係指好多種唔同嘅物種，主要分類喺貓科以下嘅劍齒虎亞科、鬣齒獸科同獵貓科，重包括有袋下綱嗰兩個科，喺新生代唔同時間生存，各自演化出一把好似劍嘅犬齒。佢哋嘅上犬齒最長可以有20厘米，就算把口合埋，仍然會露出犬齒。劍齒虎一般都比現今嘅貓科大隻，好似熊咁樣。

## 種類
劍齒虎最先出現喺始新世中期，最後消失嘅大約喺幾千年前。以下係各種劍齒虎嘅唔同屬，分佈地同出現時間：

## 演化樹
所有嘅劍齒虎都係生存喺3370萬年前至9000年前之間，但佢哋嘅演化支喺更早嘅時間就已經開始分支。

袋劍齒虎嘅分支係最先分開嘅，大約喺白堊紀晚期。佢哋屬於有袋類，似袋鼠多過似貓科。之後肉齒目就接住分支，再嚟係獵貓科，而最後先到貓科嘅劍齒虎。

* 哺乳動物綱
** 有袋下綱
*** Sparassodonta
**** 古鬣狗科
**** 袋劍虎科 
***** 袋劍虎屬
** 有胎盤類 
*** 肉齒目
**** 鬣齒獸科
***** 鬣齒獸屬
***** *Boualitomus*
***** *Laekitherium*
***** *Metapterodon*
***** *Triacodon*
***** *Parvagula*
*** 食肉目
**** 獵貓科
***** 獵貓亞科
***** 偽劍齒虎亞科
**** 貓型亞目
***** 巴博劍齒虎科
***** 貓科
****** 劍齒虎亞科
******* 似劍齒虎族
******** 似劍齒虎屬
******** 短劍劍齒虎屬
******** 異劍虎屬
******* 後貓族
******** 恐貓屬
******** 後貓屬
******* 劍齒虎族
******** 巨頦虎屬
******** 副劍齒虎屬
******** 斯劍虎屬

## 參考
*《原獸事典》

## 出面網頁
*Extinct Cats Index
*Illinois State Museum: Saber-toothed Cats
*UC Berkeley Museum of Paleontology: Saber-toothed Cats
*Prehistoric cats and prehistoric cat-like creatures, from the Messybeast Cat Resource Archive.
*Saber-toothed Cats in Cryptozoology
光頭黨

**光頭黨**（Skinhead）係60年代英國工人階層興起嘅一種次文化，佢哋因為一個特徵「光頭」而叫做光頭黨。

光頭黨形成係由牙買加音樂文化傳入英國之後，受到英國工人階層歡迎，成為佢哋主要娛樂，成日聚埋一齊就形成社群，後來加入咗政治意識。開頭本來係反種族歧視，但到咗60年代中期，好多巴基斯坦廉價勞工去到英國，搶咗好多英國工人飯碗，好多光頭黨無工做，就成日搞事，特別針對外勞同移民嚟發洩，唔單單係搞搞震，有時重會殺人，結果變成一個種族主義運動。

到咗70年代，光頭黨重發展出佢哋自己嘅制服，變成咗一種街頭文化，佢哋又有自己嘅音樂，重有就係圍繞足球為基礎嘅一套愛國種族主義思想同法西斯主義哲學。

70年代尾光頭黨運動傳到去美國，美國光頭黨學晒英國光頭黨打扮同盲目嘅愛國主義，英美兩國嘅光頭黨因為成日搞事搞到上新聞，光頭黨開始多人識，同時吸引咗一批法西斯主義者加入光頭黨陣形，宣揚白人至上觀念，又喺身上紋咗一啲白人至上嘅圖案或者口號。加上佢哋獨特嘅街頭文化同衣着品味，吸引咗好多後生仔覺得型而加入。

光頭黨成日搞搞震，專針對非白人，成日話自己嘅工畀啲第二度嚟嘅人搶走，乘機挑起種族仇恨。
車路士 (倫敦)

（）係英國倫敦西面一個地方，泰晤士河北岸，由肯辛頓及車路士皇家自治市（Royal Borough of Kensington and Chelsea）管。
米爾格倫電擊實驗

**米爾格倫電擊實驗**係1960年代美國社會心理學家米爾格倫（）做嘅心理學實驗，呢個實驗嘅方法引起好大道德爭議，但實驗嘅結果就發現，喺社會規範之下，人會變得順從，唔理呢種順從行為會唔會攞其他人命。

實驗喺1961年7月開始，米爾格倫做呢個實驗，係想知道喺猶太人大屠殺嘅納粹追隨者，係咪只係因為服從上級命令，而走去殺人？

米爾格倫喺1974年發表「服從的危險（）」解釋呢個實驗嘅意思：

「無論喺法律上抑或係哲學上『服從』都係一個重要觀念，但好少人會關心喺實際情況之下人會點樣服從。我喺耶魯大學設計呢個實驗，就係想試吓一個普通人，會唔會只係因為一個單純嘅命令，而去令另一個人受苦。當做主持實驗嘅人用好權威嘅態度，命令實驗對象去傷害另一個人，實驗對象執行命令時，會聽到佢搞嘅人受痛苦而慘叫，唔理實驗對象會唔會覺得咁樣唔安樂，主持實驗嘅人都會一路命令實驗對象加強對執行受苦嘅程度。結果實驗顯示人對權力都有好強嘅服從意願，而且喺權威之下乜都肯做，所以我哋一定要對呢種現象研究同解釋。」

## 實驗
實驗小組先喺報紙上登廣告搵人去耶魯大學協助一個大約要做一個鐘頭嘅實驗，報酬有$4.50美金。實驗地點選喺大學舊校區入面一間地下室，地下室有兩間用牆壁隔開嘅房。

搵返嚟嘅人年紀由20歲到50歲都有，包含各種教育背景，由小學畢業至博士學位都有。再同呢班人講，呢個實驗係關於「體罰對於學習行為嘅效用」，搵返嚟嘅人會扮演「老師」嘅角色，然後喺牆壁隔開嘅另一間房入面，會有呢次實驗對象「學生」，不過實際上呢個「學生」係由實驗小組嘅人，直正嘅實驗對象，應該係登廣告搵返嚟嘅「老師」至真，不過「老師」自己並唔知道。

之後，「老師」會有一張答案卷，而另一間房嘅「學生」就有一張問題卷，不過實際上兩張卷其實係一樣。然後「老師」要負責控制一部電擊控制器，佢要根據手上張答案卷同「學生」考試，如果「學生」答錯，就要用部電擊控制器電個學生，開始時會先由45伏特開始電，之後一路慢慢加。

不過實際上呢部電擊控制器其實無電，當學生答錯問題，老師開機電個學生，學生嗰邊會用錄音發出慘叫聲，於是喺老師心目中好清楚認為開機真係會電到個學生。實驗小組重會同其中一啲老師講隔離房個學生有心臟病。

電壓一路加，隔離房個扮學生嘅實驗小組人員都會播出唔同嘅錄音反應，由75 V 開始淨係哇一聲；120 V 慘叫；150 V 開始話要退出試驗；200 V 大叫頂唔順；300 V 開始唔答問題；330 V 之後靜晒。

通常老師去到135 V開始會猶疑，但係實驗小組人員會同佢哋講唔使負責，即管繼續，之後有啲人會照繼續做，又有啲會一路做一路偷笑。不過其中有啲會話唔想做落去，實驗小組人員就會首先同佢講「請繼續」，再話想停，就講「你做開要做埋落去，請繼續。」，再想停就話：「你一定要做埋去㗎。」，都重話想停，就話：「你無得楝，一定要繼續。」

經過四次慫恿之後，都仲話想停，咁就真係會畀佢停，如果唔係就會一路做到450v三次之後先停。

## 結果
未做實驗之前，米爾格倫曾經同佢大學心理學嘅同事做過調查，調查結果認為只有10份1人會一路做到最大450 V先停。

但第一次實際實驗結果，雖然其中有啲人做到一半會開始質疑呢項實驗，但最尾有成百份之65，即係40人中超過27人都做到足最大450 V先停。

## 爭議

## 參考

## 拎

* 虛假的距離感與殘忍的電擊 香港單獨立媒體
室樂

**室樂**，又叫**室內樂**，係古典音樂嘅一種，指幾個人各自響室內合奏樂器嘅音樂。
宏利金融

**宏利金融股份有限公司**（，全名 **Manufacturers Life Insurance Company**；，全名 **Compagnie d’Assurance-Vie Manufacturers**；，，）總部位於加拿大多倫多，係一間喺香港交易所上市嘅保險公司。早喺1887年由約翰·麥克唐納爵士創立。主要業務係提供範圍廣泛嘅金融產品同服務，包括個人人壽保險、團體人壽及醫療保險、團體退休金計劃、再保險服務，以及投資管理服務。

公司喺加拿大註冊，主席係Arthur R Sawchuk，總裁兼首席執行官就係Dominic D'Alessandro鄧立忠。

公司喺多倫多證券交所、NYSE同PSE菲律賓證券交易所掛牌，全部都係代號MFC。

按二零零七年三月三十一號嘅市值計算，宏利金融係全球第六大嘅人壽保險公司。

## 信貸評級
喺二零零六年，宏利金融旗下攞到評級嘅附屬保險公司獲標準普爾信貸評級（「標準普爾」）將佢嘅財政實力評級由「AA+」調升至「**AAA**」，反映宏利金融財政實力雄厚。宏利喺香港、澳門與及台灣業務嘅控股公司－香港的宏利人壽保險（國際）有限公司亦係宏利金融旗下其中一間獲給予「AAA」評級嘅附屬公司。「AAA」評級係標準普爾八個評級類別中**最高級別**，宏利攞到呢個評級，足證佢管理架構完善以及財政狀況穩健。

「AAA」評級係標準普爾二十一個評級類別中最高嘅級別，全球得兩間上市壽險公司嘅附屬保險公司有呢個評級，而宏利金融就係其中一間；而另一間係「股神」巴菲特嘅巴郡公司（Berkshire Hathaway）。

## 代表人物
*龍子明，宏利人壽保險高級行政區域總監

## 連出去
*宏利金融股份有限公司官方網站
*宏利香港官方網站
*中宏人壽保險有限公司
地球優先

**地球優先**()係一個環境保護運動組織。1979年喺美國成立，關注同解決地球環境問題為目標。

## 參考

## 拎
*http://www.earthfirst.org.uk/
鰂魚涌站

**鰂魚涌站**（；）係港鐵同嘅轉車站，喺香港島東區鰂魚涌同寶馬山之間嘅地底。本站設有四個月台，並以兩個島式月台排列，所有月台都裝咗月台幕門。本站係最接近東區海底隧道嘅鐵路車站，亦曾經係全港鐵系統中最深嘅車站（深42米）。

## 車站結構
### 車站樓層

### 車站大堂
鰂魚涌站地面有2個唔相連嘅車站大堂，分別位於英皇道近太古坊地底嘅英皇道大堂以及位於模範邨旁嘅模範里大堂。鰂魚涌站啟用嗰時，淨係得一個英皇道大堂畀乘客出入車站，但因應東區海底隧道嘅鐵路延綫興建，鰂魚涌站擴建嗰時另外喺模範里一帶起咗另一個售票大堂畀乘客往返模範邨一帶。模範里大堂喺欣澳站未啟用前，曾經係全香港最細嘅地鐵車站售票大堂。

#### 車站商店及自助服務
現時，鰂魚涌站內提供唔同類型嘅鋪頭畀乘客買嘢或食嘢，例如有7-Eleven便利店、餅店及恒生銀行等零售業及其他服務。由於港鐵收費區唔准飲食，因此大部份食肆都唔喺收費區內。

此外，鰂魚涌站亦有唔少自助服務設施畀乘客用，包括恒生銀行及中銀香港嘅自動櫃員機、自動售賣機、自動照相機等。車站內更設有香港郵政郵箱及「iCentre」免費上網服務設施，方便乘客喺車站內投寄郵件同埋上網。

### 車站月台
車站有2層島式月台。上層係港島綫月台，下層係將軍澳綫月台。由於觀塘綫延至鰂魚涌站時，喺該站底層加建下層月台，令嗰個月台層為港鐵車站距離地面最深嘅月台，深達42米，亦令鰂魚涌站成為香港鐵路中海拔最低嘅一個車站。下層月台祇有3條通道往返港島綫，並喺3號月台旁設升降機往返上層。

### 觀塘綫掉頭隧道（已封閉）
鰂魚涌站下層嘅3號及4號月台以西原本有一段掉頭隧道畀觀塘綫列車用，觀塘綫列車喺本站4號月台落客後，就會駛入條隧道，掉頭入3號月台上客。但當「紓緩鰂魚涌轉車站擠塞工程」完工後，觀塘綫喺2001年9月27號起改以北角站為總站，掉頭隧道喺同年11月封閉。

### 車站出口
鰂魚涌站嘅車站出口設計同上環站設計一樣，由兩個獨立大堂組成，兩者冇通道連接。

#### 英皇道大堂（地面）
*A - 太古坊
**太古坊、康橋大廈、英皇道、萬利廣場、電訊盈科大廈、栢克大廈、濱海街、鰂魚涌公園、糖廠街、華蘭路
***設有斜道及失明人士引導徑往返地面
*B - 芬尼街
**芬尼街、嘉諾撤書院、海澤街、海堤街

#### 模範里大堂
*C - 模範里
**模範里、東港中心、北角海逸酒店、健康村、香港殯儀館、柯達大廈、萬誠保險千禧廣場、模範邨、北角政府合署、樂基中心、香港聾人褔利促進會、七姊妹道、香港交通安全城、廉政公署總部大樓

### 鄰接車站

## 接駁交通

*電車
*城巴：
***2、2A、8H、18X、19P、23X、33X、77、77A、77X、81、81A、82、82X、85、85A、99、99X、722、X8、A12、N8X、N72、NA12
*過海隧道巴士：
**102、102P、106、106A、106P、116、307P、382、606、606A、608、613、613A、678、682、682A、682B、682P、907D、933、948E、952C、955、960B、960X、962C、969C、976、976A、982C、986、987、989、N122
*港島專線小巴：
**33、65A、68、69

## 利用狀況

鰂魚涌站啟用初期，車站只有英皇道出口及行人天橋通往鰂魚涌工業區，得返工放工才有人流。由於鰂魚涌站啟用時，香港經濟同時轉型，唔少工業北移中國大陸，一度令鰂魚涌工業大廈紛紛改建，人流曾經不斷下降，加上鰂魚涌站鄰近一帶只有工業大廈，冇乜大型屋宇支持，一天黑車站變得更加冷清。

後來，東區海底隧道落成，觀塘綫延至呢個站為終點站，地鐵為紓緩荃灣綫人流，推出「彈性上下班」計劃，吸引乘客使用鰂魚涌站轉車通道，乘客喺呢啲時段用呢個站轉車往中區更提供特別優惠，令人流大增。由於當時重未有八達通，而係用通用儲值車飛，地鐵公司喺三條轉綫隧道旁邊安裝特別嘅「驗票機」，等繁忙時間用鰂魚涌站嘅乘客可以利用呢個機來扣減車費。加上當時大部份工業大廈經已改建為太古坊商業區，同時亦加設模範里出口，因此用鰂魚涌站嘅乘客不斷增加。喺「紓緩鰂魚涌轉車站擠塞工程」落成前，轉車通道甚至出現飽和現象。

現時每日有好多乘客用呢個站，尤其係轉車乘客，往返九龍東或將軍澳及港島綫往太古至柴灣沿途各站，令呢個站成為一個繁忙嘅轉車站，但有部份乘客會用北角轉車，以避免途徑冗長嘅行人通道。

## 車站歷史
### 早期系統及港島綫（1967-1985）

原本喺1970年代定線嘅初稿中，並冇鰂魚涌站。只有一個名為「**芬尼站**」嘅地下車站設喺現時鰂魚涌街附近。1980年，由於政府修改地下鐵路發展藍圖，喺康山地底加設「康山站」（即現時太古站）。因此芬尼站附近進行填海工程，用嚟發展工業區，故此芬尼站列入後期興建車站。

1983年，由於政府再次修改鰂魚涌發展藍圖為商業區，以配合太古地產喺太古船塢發展太古城大型住宅項目，所以芬尼站同七姊妹站合併，並改叫「鰂魚涌站」，港島綫第一期同時興建。1985年5月31號港島綫通車，車站啟用。

### 東區海底隧道（1984-1989）

1984年初，政府有意發展東區海底隧道，作為行車同埋鐵路兩用隧道，其中鐵路部份以地鐵延伸至香港島。原計劃觀塘綫喺太古站和港島綫交匯，但因為要遷就行車隧道嘅走線，地鐵當局只能大幅度改建鰂魚涌車站成為一個「十」字形轉車站，乘客要行幾數分鐘至轉到車。有關工程喺1986年6月開始搞，而由1989年8月6號起，觀塘綫延至鰂魚涌，鰂魚涌站成為觀塘綫嘅終點站。

### 紓緩鰂魚涌轉車站擠塞工程（1998-2001）
由於先天技術所限，鰂魚涌站轉綫通道嘅擠塞情況非常嚴重。1998年，地鐵起將軍澳綫時，同時推行「紓緩鰂魚涌轉車站擠塞工程」，決定將觀塘綫由鰂魚涌站延伸到北角站。為統一地鐵系統嘅上下行月台冧巴，由2001年9月27號起，將3號月台（上行月台）及4號月台（下行月台）冧巴掉轉，以符合第時將軍澳綫嘅上下行編排。2001年9月27號，觀塘綫延至北角站，鰂魚涌站成為觀塘綫嘅中途站。同日起，觀塘綫越位隧道停用。

### 將軍澳綫（2002）

2002年8月4號，局部通車，取代觀塘綫過海地位，原屬觀塘綫嘅北角站及鰂魚涌站改屬新嘅將軍澳綫。

### 將軍澳綫新行車模式
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）列車以四班做一組，每隔2分30秒一班，頭三班列車將來往寶琳站，第四班就來往康城站。四班列車聯合服務將軍澳站至北角站一段路線，實際上係加密咗班次，但係去寶琳站同坑口站嘅列車就減少，等車時間亦會長咗。

而喺非繁忙時間、星期日及公眾假期，若果乘客要去康城站，要喺調景嶺站或者將軍澳站轉康城穿梭列車。

## 上一站‧下一站

### 列車班次

## 註釋

## 出面網頁
* 港鐵公司－鰂魚涌站街道圖
* 港鐵公司－鰂魚涌站位置圖
* 港鐵公司－鰂魚涌站列車服務時間
環境倫理

**環境倫理**係一種環境哲學，以關心人類同環境之間嘅倫理關係問題，涉及到嘅嘢有包括法律、社會、哲學、經濟、生態、地理。

## 拎
*寧靜的力量──柯倍德的環境哲學信念
整體主義

**整體主義**（），又或者叫**整體論**，係基於生態學嘅「整體觀」而發展出嚟嘅一種生態論。認為一樣嘢嘅部份其實唔及佢成個整體（）。即係話每一樣嘢都有佢整體性，例如話生態環境中，每一樣生物同生物都有佢互相關係，所以應該睇成係一個整體。
## 睇埋
*複雜系統
## 參考
集權主義

**集權主義**（英文：），又叫做**權力主義**、**威權主義**，係一種統治形式，利用武力加上嚴厲嘅權威達到令其他人服從一個意見或者主張嘅目的，最通常用喺政府管理國家上。

## 睇埋

* 獨裁主義
共產主義

**共產主義**（；源自拉丁文）係社會政治、政治哲學同經濟意識形態入面嘅一種社會主義運動，佢嘅目標係要建立一個共產社會，即係一個以公有制為核心嘅社會經濟制度，將生產資料、分配同埋交換過程公有化，根據每個人嘅需要分配社會產品。

一個共產主義社會意味住冇私有財產同社會階級，最終仲要冇埋貨幣同國家（或者民族國家）。

共產主義者通常追求一個自願性質嘅自治狀態，但係佢哋對於達到呢個目標嘅方法有唔同意見。呢個分歧反映喺兩種取向之間：一種係偏向自由社會主義嘅方法，包括共產化、革命自發性同工人自主管理；另一種係偏向威權社會主義嘅方法，透過先鋒隊或者共產黨主導，建立社會主義國家，最後達到國家消亡嘅目標。

作為政治光譜上嘅主要意識形態之一，共產黨同共產主義運動經常被形容為激進左翼或者極左。

## 分析
### 接受程度

嚟自倫敦大學學院嘅Emily Morris寫到，因為馬克思嘅著作啟發咗好多運動，包括1917年嘅俄國革命，共產主義經常「畀人同蘇聯革命之後發展出嚟嘅政治同經濟制度混淆」。

Morris仲寫到蘇聯式嘅共產主義「冇成功過」，因為佢係「一個過分中央集權、壓迫性、官僚化同埋僵化嘅經濟同政治制度」。 歷史學家Andrzej Paczkowski總結共產主義係「一個睇落同以前完全相反嘅意識形態，建基於人類追求平等同社會正義嘅世俗願望，承諾可以帶領人類走向自由嘅大躍進」。 相反，奧地利裔美國經濟學家路德維希·馮·米塞斯就認為，透過廢除自由市場，共產主義官員冇辦法用到價格機制去指導佢哋嘅計劃生產。

反共產主義喺十九世紀共產主義成為有意識嘅政治運動之後就開始發展，同埋有報導指出反共產主義大屠殺針對所謂嘅共產主義者，或者佢哋嘅支持者，呢啲都係由反共產主義者同反對共產主義嘅政治組織或政府所為。共產主義運動由成立之初就面對住反對，而呢啲反對經常都係有組織同埋暴力嘅。好多呢啲反共產主義大屠殺行動，主要係喺冷戰期間， 都係得到美國同佢嘅西方集團盟友支持， 包括正式屬於不結盟運動嘅國家，好似1965-66年印尼大屠殺同南美洲嘅禿鷹行動。

### 共產主義國家嘅超額死亡率

## 共產主義特徵
* 共有產權。分產方式理論上可能係事前計算好「平均數」或者「先到先得」，但係事實證明係「論資排輩」，共產國家例子有先政府後人民概念，再細分地位高低，當中可能有分數差，或者分到後面會唔夠分，所以無話一定會人人一樣而人人平等，又或者真係無話一定會夠分。
* 指令經濟。歷史經驗係破壞私有制市場，並缺乏個人權利保護意識。

## 共產主義發展史
### 假設
早期共產主義包括原始共產主義，空想共產主義。由馬克思開始進行各系列想象，馬克思覺得人類原始社會係共產主義社會，而社會上，財產分配就係共有制。之後，恩格斯書寫《家庭、私有制和國家的起源》入面指，繼承人類學家摩爾根所知，講述人類史早期情況、私有制起源同原始共產主義消亡。佢班人都好向往現代文明之前個原始人社會。共產主義中最重要理論，續馬克思主義後，出現第二大理論，列寧主義。列寧認為不只係發達資本主義社會才可以實現共產主義，其他社會形態也可做到；社會主義係資本主義同共產主義之間，亦係共產主義早期階段，但單憑革命暴力就可以鎮壓一切「剝削」。當代共產主義者深信佢二人所言，所以一般都會將馬克思同列寧對共產主義研究並稱為「馬克思列寧主義」，即馬列主義。後來，除強迫共產，暴政，對政治信仰嘅狂熱崇拜外，共產主義還被加入對領袖嘅「個人崇拜」，如：史達林主義、毛澤東思想。

### 發展
十九世紀西歐人以馬克思主義為基礎，進行現代共產主義工人運動，如巴黎公社。第一個成功建政就係列寧同托洛茨基一夥布爾什維克領導，佢成功以暴力推翻沙皇俄國。1922年12月30日，布爾什維克操控俄羅斯、烏克蘭、白俄羅斯同南高加索聯邦，並綁成蘇維埃社會主義共和國聯盟（簡稱蘇聯）。蘇聯並開始介入他國內政，以建立親共盟友，如：中國、北韓，同越南等。

### 末落

馬克思共產觀，為無政府同國家政權下人人願意無私。但由歷史上可睇到，理論共產主義唔單只唔夠實現，而且變質得最為失敗，唯有無數冠以共產主義為由走出一班赤匪同暴政國家，例如：蘇聯糧食隊、中國紅衛兵、批鬥、清黨。二戰前後共產主義在歐洲同亞洲獷散，貧窮地區被攻陷；1940年代正如日中天，蘇聯帶領盟友同美國為首資本主義各國對抗，甚至因為路線問題而出現國際「核危機」。1970年代，共產主義同相關國已係強弓之末，蘇聯解體、鄧小平理論改革中國，共產主義走出時代潮流。

政黨表面冠名共產，但重停留官僚主義層面。今日各共產主義政黨執政國，包括中國、越南、老撾同古巴等，由於現存共產主義國家按共產主義理論重係喺「社會主義初級階段」，並唔係理論共產主義，階級、政黨、警察同軍隊係保證社會運作生產、使用、收益同處分。而冷戰令共產黨試過失敗滋味，令大部份國家都轉向中右派路線，那過程即為「資本化」，甚至有紅色背景如前蘇聯加盟國會禁止宣傳共產主義，即「反共」，例如烏克蘭出現對紅毛嘅「童年陰影」。

人們已對自由市場同普世價值加強認識，先盡可能改善現有體制。古代社會發展唔完善，所以出現放棄改革，而進行思想革命嘅左派。但共產主義嘅原意為消滅私有產權下嘅漏洞，以建立無階級觀念、無剝削同壓迫嘅社會。近代人對舊社會進行改善，各國先後廢除奴隸制、帝制，社會風氣鼓吹人人平等。20世紀後半期，各國政府加大研究社會福利、經濟民生，同改善法律；同時，經濟學學者加快研究資本主義市場問題，就壟斷、同市場供需等方面知道問題所在，並提出解決辦法，以追求更大效率(如帕雷托效率)。

## 代表組織
### 政黨
*蘇聯共產黨，列寧發動戰爭勝利後，自稱為蘇聯唯一合法執政黨。
*中國共產黨，反中華民國後，自立中華人民共和國，自稱唯一合法執政單位，後繼承蘇聯嘅左派地位，政權得到對立方美國承認。
*越南共產黨（越南語：Đảng Cộng sản Việt Nam），越戰勝利後，胡志明自稱唯一越南執政黨同合法政黨。
*朝鮮勞動黨，由金氏家族控制，相信列寧式政黨共產主義，名「主體思想」，要求人民獻身。
*日本赤軍，重信房子領導日本共產恐怖主義反政府力量。
*紅色高棉，係柬埔寨1981年之前嘅一個共產主義政黨，之後響12月就解散。
*美國共產黨、美國革命共產黨

### 爪牙
*中共特工，同文化大革命時期嘅紅衛兵、四人幫。
*蘇共糧食隊、秘密警察克格勃、托派嘅紅衛兵。

## 思想分支
### 蘇聯
* 列寧創列寧主義（列寧繼承馬克思，同祖師主義並稱為：馬克思列寧主義）。
* 史太林創史太林主義。
* 托洛茨基創托洛茨基主義，同史太林主義為敵。

### 中國
* 毛澤東創毛澤東主義，師承馬列主義。
* 鄧小平創鄧小平理論，朝鮮以為修正主義。
* 江澤民創三個代表，師承鄧小平理論，北朝鮮以為修正主義。

### 北韓
* 金日成創金日成主義。

### 古巴
* 哲古華拉創古華拉主義。

### 他類
* 德國：羅沙·盧森堡創盧森堡主義。
* 意大利：葛蘭西創葛蘭西主義。
* 南斯拉夫：鐵托創鐵托主義，被其他馬列人士指屬異教、異端。
* 基督教共産主義、無政府共産主義等。二十世紀又有新馬克思主義、梁思想。

## 睇埋
* 王岐山反貪
* 共產黨
* 共有產權
* 馬克思

## 參考
慈幼英文學校

**慈幼英文學校**（*Salesian English School*）響香港筲箕灣嘅柴灣道，最早由羅馬天主教會鮑思高慈幼會喺1950年創辦，1959年又增設中學部，並由當時嘅香港總督柏立基爵士主持咗學校嘅開幕典禮。而家有男校，私立嘅小學部同埋畀津貼嘅中學部。
社會民主主義

**社會民主主義**係一套政治理念，原本係以馬克思主義基本學說為基礎嘅一套修正主義。主張放棄用革命方式建立社會主義社會。
織田市

**織田市**（）係織田信長個妹。嫁畀近江大名淺井長政嘅原配，長政死之後返回織田家，本能寺之變之後嫁畀柴田勝家，勝家失敗咗同佢一齊自殺。啲人喺戰國時話佢係第一美人。
莫桂蘭

**莫桂蘭**（）係黃飛鴻嘅第四任老婆，廣東茂名高州人，1930年代去咗香港定居，以傳揚黃飛鴻嘅武術開武館授徒。1944年到1969年佢喺灣仔告士打道嘅「黃飛鴻國術社」教武術、之後到「黃飛鴻健身學院」直至1980年間館結束為止。1982年與世長辭。

## 參考
*香港故事（第六輯）第四集 《洪拳雜憶》

桂蘭
黃飛鴻

（，有講法話係1847年農曆七月初九–1925年農曆三月廿五），原名**黃錫祥**，字**達雲**，號**飛鴻**，祖籍廣東省南海縣西樵嶺西祿舟村，係嶺南武術宗師同醫師。

## 生平
黃飛鴻喺廣東省南海縣佛山出世，阿爸係黃麒英，屬於「廣東十虎」之一。黃飛鴻五歲開始就學武功，學過鐵線拳、無影腳。黃飛鴻好後生就已經練得一手好武功，經常喺佛山、廣州一帶賣武。

除咗賣武之外，黃飛鴻又識得醫人，早喺1863年就喺屬南海縣嘅西關開設咗跌打醫館。1886年又開設咗寶芝林醫館。

1925年，黃飛鴻因為長期病而喺廣州方便醫院過身，享年七十七歲。佢老婆莫桂蘭同埋兩個仔，重有黃飛鴻嘅徒弟林世榮都移居咗香港，開館授徒。

## 電影形象
黃飛鴻徒弟林世榮喺香港教武功，其中唔少人都投身港產片界，例如劉家良。六十年代香港拍咗差唔多一百部黃飛鴻系列電影，其中黃飛鴻幾乎都係由關德興主演；而反派就幾乎全部由石堅演出。

1991年徐克又拍咗幾部黃飛鴻電影（包括《黃飛鴻》‎），而黃飛鴻就由李連杰主演。

## 參考
激進式民主

**激進民主**又叫**基進民主**（）、**野性民主**（）, 係種民主理論，強調民主實踐, 對抗社會壓迫或者支配權力，尊重多元社會中各種衝突，而民主就係各種勢力之間嘅「鬥力場」（the field of force）。

基進民主反對統一，認為社會應該多元，各種勢力、權力都應該同時存在，故此又同時反對「終極性」，認為每樣抗爭或者衝突都唔會完同唔應該完。所以基進民主理論唔認同憲政法治，何謂民主亦無法講死。

## 當今激進民主運動
* 麥西哥嘅Zapatista Army of National Liberation
* 巴西嘅Landless Workers' Movement
* 阿根廷嘅Piqueteros
* 南非嘅Abahlali baseMjondolo
* 美國嘅Socialist Party USA

## 拎
*基進民主理論的政治思辨
樂高集團

**樂高集團**（**The Lego Group**）係一間丹麥玩具公司，佢出產嘅其中一款積木玩具係樂高。

## 歷代標誌

Lego Logo 1936.jpg|1936年–1946年
Lego Logo 1946.jpg|1946年–1948年
Lego Logo 1948.gif|1948年–1950年
Lego Logo 1950.jpg|1950年–1953年
Lego logos3.jpg|1953年–1954年
Lego Logo 1954.jpg|1954年–1959年
Lego 1959.jpg|1959年–1964年
Lego logos4.jpg|1964年–1972年
LEGO 1972 logo.png|1972年–1998年
LEGO logo.svg|1998年–現在


## 出面網頁
*樂高官方網站
香港政府粵語拼音

**香港政府粵語拼音**係香港政府以英文字音拼寫中文（以香港粵語為準）嘅方案。有別於另一套由香港語言學學會所發布嘅香港語言學學會粵語拼音方案。除咗香港以外，中國大陸（以廣東省、廣西為主）同海外都有人用呢套方案翻譯自己個名，並且唔局限於粵語母語使用者。

呢套系統歷史超過150年，歷史耐過後來威妥瑪發明嘅威妥瑪拼音，應源自香港政府內部。生死註冊處、入境事務處同路政署等香港政府部門都係以呢個拼法分別為香港人名、地名、街名同公共屋邨等定出對應嘅英文名稱，由殖民地時代開始沿用至今。當帶同初生嬰兒到入境事務處登記時，職員會從一本類似字典嘅書將父母改嘅中文名查出對應嘅英文拼法。

呢套拼音系統可能係為咗方便唔識粵語同漢字嘅英國人而設，所以標音原則上會傾向於以英語發音模擬粵音，以至於未必能夠準確反映實際嘅粵音讀法。因此，教育局同香港考試及評核局有用LSHK粵拼、教育學院拼音方案等等比較合理嘅標音系統，畀中小學教育工作者用。之不過時至今日，教育學院拼音方案亦都無再喺人名、地名等教學以外嘅範疇用過。而LSHK粵拼就喺粵音朗讀測試同其他範疇越嚟越多使用。

港府拼音比較大嘅缺陷包括佢冇辦法區分到粵語之中送氣音同唔送氣音嘅對立、長短音嘅對立以及表達聲調等等。譬如大埔個大同太和個太都係Tai，但係實際上粵語人區分大（粵拼：daai6）同太（粵拼：taai3）兩個字音。

## 例

## 睇埋
*香港語言學學會粵語拼音方案
庫爾德人

**庫爾德人**（庫爾德文：کورد/Kurd）係一個生活響中東地區嘅遊牧民族，總人口大約3000萬，主要分佈響土耳其、敘利亞、伊拉克同伊朗嘅交界地帶庫爾德斯坦，響中東係人口僅次於阿拉伯、突厥同波斯民族嘅第四大民族，同時係古老民族，相傳係舊時米底亞人後代。

## 攷
利賓納

**利賓納**（**Ribena**）係葛蘭素史克旗下嘅一種嘢飲，成份主要係黑加侖子果汁、蔗糖水、檸檬酸、山梨酸鉀咁。

響香港嘅茶餐廳，有人會加檸檬片飲利賓納，叫「凍檸賓」。

利賓納包裝招紙寫明，佢唔好畀1歲以下嘅孲𤘅子飲。

## 連出去
* 葛蘭素史克 利賓納
香港國際仲裁中心

**香港國際仲裁中心**（Hong Kong International Arbitration Centre）係香港一個機構，負責仲裁、調解、審裁同域名爭議解決。

## 歷史
香港國際仲裁中心喺1985年成立，由香港商界領軍人物同專業人士建立，目的係滿足亞太地區解決仲裁服務日益增長嘅需求。成立初期，香港國際仲裁中心得益於香港商界同香港政府嘅慷慨襄助；今日，仲裁中心已經達到喺財政上自給自足，從而能夠達到司法上嘅獨立地位，超然於任何其他機構同人士嘅影響同控制。

## 架構
香港國際仲裁中心係一間非牟利有限擔保公司，由理事會管理。理事會成員來自世界各地，而且都係經驗技能豐富嘅商界人士同專業經營。香港國際仲裁中心設有一個國際諮詢委員會，為香港國際仲裁中心嘅政策同未來發展事宜不斷提供意見。

執行委員會是根據理事會批准嘅政策指引香港國際仲裁中心活動嘅核心機構，其下有設三個常設委員會，包括程序委員會、委任委員會、財政委員會。呢啲委員會處理有關香港國際仲裁中心嘅業務運作，同埋根據仲裁規則，並根據香港仲裁條例（第609章）委任嘅權力角色委託香港國際仲裁中心嘅職能問題。

香港國際仲裁中心秘書處，由秘書長領導，管理仲裁中心嘅各種日常事務包括仲裁同其他爭端解決程序。

## 出面網頁
*香港國際仲裁中心
戴卓爾夫人

**瑪嘉烈·希達·戴卓爾，戴卓爾**女男爵（**Margaret Hilda Thatcher, Baroness Thatcher**，），通稱**戴卓爾夫人**，係英國政治人，响1979年至1990年之間做英國嘅第七十任首相。

戴卓爾夫人係自梳士巴利侯爵以嚟，任職時間最長嘅英國首相。如果淨係計單一連續嘅任期，就係自十九世紀初利物浦伯爵以嚟，任職時間最長嘅英國首相。佢係英國史上第一位女首相，第一個經選舉產生嘅主要政黨女黨魁，同埋第一位女性做過重大國務官位（Great Offices of State）。

戴卓爾夫人第一次入閣係嚮1970-1974年，出任希思內閣嘅教育及科學大臣。保守黨政府落台後，佢响1975年成為保守黨黨魁同埋官方反對黨領袖，而且响1979年率領保守黨重掌政府，兼成為英國第一個女首相。

2013年4月8號，戴卓爾夫人因為中風而過身，享年八十七歲。

## 出面網頁

* Margaret Thatcher | The Margaret Thatcher Centre
* Margaret Thatcher Foundation
* 
*
高志森

**高志森**（**Clifton Ko**，）係香港導演、監製、策劃、編劇、剪輯、出品人同演員，作品包括電影、電視劇、舞臺劇等。

## 生平
高志森以前係麗的電視任編劇，後嚟轉咗去做電影導演。喺1980年代佢多數幫黃百鳴拍戲，1984年拍嘅《開心鬼》就收近二千萬票房，破咗香港票房紀錄。佢嘅電影通常都係喜劇，所以比較收得，好似《富貴逼人》系列都拍咗好幾部續集。1992年佢執導嘅《家有喜事》重收四千九百萬票房，再一次破咗香港電影票房紀錄。

近年佢除咗搞電影之外重搞舞臺劇，較為突出嘅有《我和春天有個約會》同埋《南海十三郎》。呢兩部戲都拍咗電影。

## 作品
*開心鬼
*富貴逼人
*富貴再逼人
*富貴再三迫人
*家有喜事
*我和春天有個約會
*南海十三郎

## 個人榮譽
* 榮譽勳章（2006年）
* 香港理工大學大學院士（2012年）

## 公職
*香港再出發大聯盟發起人
*中國戲劇家協會理事
*中國文學藝術界聯合會香港會員總會會員
*香港中華文化總會顧問
## 爭議事件
有唔少關於高志森嘅爭議，都係同佢政治立場，同埋散播虛假消息有關。另外，佢喺早年同一啲藝人合作嘅問題上，誠信亦被部份嘅人質疑。

### 用假支票老屈張國榮收錢唔認帳
1994年7月，高志森想請張國榮拍《香江花月夜》，但當時張國榮係黃百鳴東方電影旗下嘅藝人，佢亦接拍咗于仁泰嘅《新夜半歌聲》。高志森以飯局為名，寫咗一張支票畀張國榮，想以示誠意。當時張國榮講明，因為佢係黃百鳴旗下嘅藝人，所以佢嘅檔期由黃百鳴決定，對方已安排佢接拍《夜半歌聲》，所以佢無權決定。但礙於情面，張國榮唔好意思拒絕，暫且收咗支票，並打算詢問黃百鳴意見。之後高志森之後接受周刊訪問，話張國榮收錢唔認數，文章仲刊登一張無畫死線嘅「300萬支票」。高志森喺訪問入面仲話自己有權告張國榮。之後，張國榮喺《娛樂性騷擾》節目入面講番件事，話係當高志森係朋友先暫時收下支票，但數目唔係300萬，而係100萬，自己曾多次拒絕並且表明要問黃百鳴意見先可以決定，冇諗過高志森攞一張「300萬」嘅假支票接受訪問老屈佢，仲話高志森講啲咁嘅嘢簡直係垃圾，行為嗱渣。張國榮又話行內都知道，佢唔會用張國榮個名去收支票 。

### 諷刺為「真普選」而絕食嘅學生應以自焚絕育代替
2014年佔領中環期間，佢曾經公開回應學民思潮成員宣佈無限期絕食嘅新聞，叫佢哋自焚算數，仲話「你唔好睇我肥肥哋，我每日都有22個鐘頭絕食架（㗎）」。佢攞自焚嚟開玩笑，之後被多人公開譴責，其中1996年曾遭遇八仙嶺山火嘅十大傑出青年張潤衡於面書指責，唔好攞燒傷嘅過程嚟開玩笑。 藝人黃秋生亦對高志森作出批評，話啲人叫佢「低智森」無改錯名，認為佢將絕食同自焚相提並論係低智嘅表現。。之後，佢喺2014年更呼籲為爭取真普選而絕食嘅學生以絕育代替絕食，「一人一紥要求人大收回決定」。

### 失實批鬥藝發局
喺2021年3月，高志森喺《大公報》訪問中聲稱，藝發局只係撥出數萬港幣資助畀佢監製嘅舞台劇《金鎖記》喺昆明站嘅演出，又聲稱愈嚟愈感到當局對愛國愛港藝術團體有強烈嘅排斥。但係傳媒事後藝發局文件，發現嗰個項目獲批 30 幾萬港元，並唔係好似高志森咁講，金額對比其他項目亦係名列前茅。被揭發報細數之後，高志森拍片道歉，話係身邊同事畀咗唔完整嘅資訊。

## 政治參與同經歷
佢係香港親中派嘅支持者，和文匯報關係友好。

佢曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

喺2016年，佢攞到549票成為香港特别行政區選舉委員會體育、演藝、文化及出版界（文化小組）委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(有關全國性團體香港成員的代表)。

## 攷

## 出面網頁
* 
* 
* 
* 
* 
* 
*
白色情人節

**白色情人節**係一個定於每年3月14號嘅節日，源自日本，習俗係情人節收到禮物嘅男方要喺當日向女方回禮，通常回白朱古力、白棉花糖或者其他糖果。
資訊

**<span lang="pt-colb1945" dir="ltr">資</span>訊**（），又叫**訊息**、**信息**，係一個抽象嘅概念，指任何聲音、圖片、溫度、體積、色水等等嘅嘢背後嘅意義，可以消除不確定嘅情況。

## 定義

抽象啲講，資訊可以定義為「不確定嘅減少」，創始資訊理論嘅美國數學家兼電機工程師克勞迪山農（Claude E. Shannon）佢係噉諗嘅：佢提議將資訊諗做一個包含咗多種可能性嘅集（set），傳資訊嘅人會用某啲訊號將資訊經由有雜音嘅管道傳出去；收資訊嗰個人跟手要由收到嘅訊號嗰度按照佢對嗰種訊號嘅理解重新建構返傳資訊嗰個人想表達嘅內容出嚟；同時，管道嘅雜音會搞到收資訊嗰個人唔能夠完完全全肯定佢收到嘅訊號真係完美反映傳資訊嗰個人想表達嘅內容，頂嗮櫳都只係做到盡力令出錯嘅機率有咁低得咁低。

舉個例說明，想像家陣有一個黑盒，個盒裝住啲嘢，A 君唔知個盒裝咗乜（不確定），但佢識 B 君，而 B 君睇過個盒嘅內容；而又想像家陣 B 君用口講俾 A 君聽個盒裝咗啲乜，喺呢個過程當中，B 君要將自己嘅所思所想轉化做訊號－講嘢嘅聲（將資訊用訊號表達），而啲聲會由佢把口傳過去 A 君對耳仔嗰度，A 君個腦就會由聽到嘅聲嗰度解讀返 B 君想表達嘅內容出嚟（重新建構）；假設 B 君係靠得住嘅，A 君就可以透過收佢嘅訊號嚟到判斷嗰個盒嘅內容係乜（不確定性減少）。B 君講嘢向 A 君傳遞咗資訊，但係喺現實裏面，呢種做法好多時都係唔完全靠得住嘅（有雜音），例如可能佢哋兩個周圍嘅環境好嘈，搞到 A 君聽錯。

## 應用

同樣嘅概念可以用嚟理解好多領域嘅研究：
*喺做通訊嗰陣，傳訊嘅人會以某啲方法（好似係文字訊號或者摩斯碼呀噉）向收訊嘅人傳達訊號（將資訊用訊號表達），收訊嘅人收到訊號之後要按照佢對嗰種訊號嘅認識解讀傳訊嘅人想講嘅嘢（重新建構），並且知道對方想表達啲乜（不確定性減少）；
*又或者用神經科學嚟做例子，對眼嘅視網膜上面每一粒感光細胞喺受到外界嘅光刺激嗰陣，會向個腦嘅視覺區域射神經訊號，而個訊號嘅物理性質（例如係頻率）會按照佢感覺到嘅光嘅屬性而有所不同－例如係光嘅強度同射訊號嘅頻率成簡單正比，f = \beta I，當中 f 係訊號嘅頻率，\beta 係一個固定嘅常數，而 I 係光嘅強度（將資訊用訊號表達），呢啲訊號跟住會上腦，話俾個腦知佢睇到啲乜（可能有雜音嘅管道），而個腦本來唔知眼前有啲乜嘅（不確定），但佢由感光細胞嗰度收到神經訊號，知道 f，再解讀個訊號得知 I（重新建構），就知眼前有啲乜嘢（不確定性減少）。

## 睇埋
*資訊科技
*資訊系統
*完全資訊
*知識
*資訊轟炸
## 引咗
Floyd Mayweather, Jr

****（）係一位美國職業西洋拳手，到而家仍然保持50場50勝0敗記錄（其中27係K.O.對手），佢係前輕中量級西洋拳手Floyd Mayweather Sr.個仔。2005年7月8號俾美國The Ring 雜誌選為「世界現役最佳西洋拳手」 。佢曾經喺五個唔同界別嘅世界主要西洋拳職業賽入面，贏過7次總冠軍。而佢目前係WBC輕中量級冠軍保持者。 

好多人認為佢係歷史上最勁嘅拳擊手。 

## 參考

類:美國西洋拳手
太古站

**太古站**（；）係港鐵嘅一個鐵路車站，喺香港東區鰂魚涌康山道地底。車站設有兩個月台，並以島式月台方式排列，全部月台都裝咗月台幕門。

## 車站結構
### 車站樓層

### 車站大堂
由於太古站係喺堅固嘅花崗岩地底起，車站大堂係廣闊嘅無柱地底空間，亦曾經係亞洲最大嘅人工石洞。
#### 車站商店及自助服務

### 車站月台
太古站係一個地底車站，設有一個島式月台，並設有月台幕門。由於車站係喺堅固嘅花崗岩地底起，花崗岩裂隙同埋毛細管作用滲出地下水去車站，加上對商戶污水排放估計錯誤，因此月台經常出現異味，直至調整排污系統同埋完成月台幕門後氣味先有改善。

太古站東邊設有一條儲車軌，叫做**太古側綫**，係喺港島綫起嗰時，由於嗰陣時地鐵柴灣車廠重未完成，為方便將車輛運送去港島綫路軌，側綫曾延伸至海邊臨時車廠，後因柴灣車廠落成而封閉地底至臨時車廠路段。而家如果由西灣河站至柴灣站出現故障而需要暫停服務時，往柴灣方向嘅列車可以用呢個站做臨時總站。喺呢種情況下，列車首先會喺本站1號月台落客，之後會駛入太古側綫調頭。其後，列車將會駛入本站2號月台，接載往堅尼地城沿途各站嘅乘客。

### 車站出口
太古站設有9個出入口，主要連接英皇道、康山道及太古城一帶。由於太古站距離地面比較深，因此大部分連接地面嘅出入口都設有扶手電梯。

*A - 康山花園
**A1 - 東達中心、富通中心、康山花園1至4座、英皇道、船塢里、仁孚工業大廈
**A2 - 康怡廣場辦公大樓、康怡廣場商場
*B - 康怡花園
**康怡花園、康蘭居、康景花園、南豐新邨、栢蕙苑、鰂魚涌社區會堂、太古小學、逸樺園、康怡廣場（南翼）、寶峰園
*C - AEON STYLE 康怡
**AEON STYLE 康怡、MCL康怡戲院
*D - 太古城道
**D1 - 太茂路、太古城道、太裕路、港島東中心
***設有升降機、鈄道及失明人士引導徑往返地面
**D2 - 太古城中心地下、太古城中心一座
*E - 太古城中心
**E1 - 太古城中心四座、太古城中心2樓、太古城中心三座、APITA 生活創庫、平等機會委員會、鰂魚涌公園、葛量洪號滅火輪展覽館、UA太古城中心戲院
***設有失明人士引導徑往返地面
**E2 - 康山花園8至10座、英皇道
***設有失明人士引導徑往返地面
**E3 - 康山花園5至7座
***設有失明人士引導徑往返地面

### 鄰接車站

## 接駁交通
*電車
*城巴：
**2、2A、8H、18X、19P、23X、33X、77、77A、77X、81、81A、82、82X、85、85A、99、99X、720、720P、722、X8、A12、N8、N8X、NA12
*過海隧道巴士：
**102、102P、106、106P、110、116、302A、307P、382、606、606A、608、613、613A、678、682、682A、682B、682P、907D、933、948E、955、976、976A、982C、986、987、989、N122
*港島專線小巴：
**32 - 康怡花園 ↔ 筲箕灣
**32A - 康景花園 ↺ 太古站
**33M - 康怡花園 ↺ 太古站
**其他路線：68

## 利用狀況
太古站一帶喺香港東區人口最稠密嘅地區，加上鄰近設有大型商場太古城中心，以及太古城、康山花園、康怡花園及南豐新邨等大型屋苑，而喺週六、日同公眾假期期間，由於有大量乘客利用呢個站前往位於太古城嘅太古城中心買嘢、睇戲同飲食，每日有唔少乘客出入車站，因此呢個站係港島東區主要嘅港鐵站之一。

由於本站設有**太古側綫**，當往柴灣方向嘅列車臨時需要用本站做總站時，車站月台將會十分擠逼。另外，港鐵公司亦會喺繁忙時間加派列車由本站側綫駛入2號月台，接載往堅尼地城沿途各站嘅乘客。

港鐵喺該站收費區設置3部公眾電腦，畀乘客上網。

## 車站歷史
### 港島綫
喺1970年代港島綫定線嘅初稿係冇太古站。只有一個叫做「芬尼站」嘅地下車站設喺而家鰂魚涌街附近。1983年，由於政府再次修改鰂魚涌發展藍圖做商業區，因此喺發表港島綫計劃時，喺康山地底加設「康山站」，成為太古站雛型。加上政府批准太古地產喺太古船塢發展太古城大型住宅項目，故此車站命名為「太古站」，太古站喺1985年5月31號啟用。

### D出口
喺本站通車初期，通往太古城嘅出口只有一個E1出口，住喺嗰度嘅居民只可以靠呢個出口出入而造成不便。地鐵當局決定喺太古城道同太古城中心一座嘅地下起多2個新出口，即而家嘅D1同D2出口，方便太古城嘅居民。有關工程喺1993年動工，1995年完成。

### 東區海底隧道

1984年初，政府有意發展東區海底隧道，作為行車同埋鐵路兩用隧道，其中鐵路部份以地鐵由觀塘站延伸至香港島。原計劃觀塘綫喺太古站同港島綫交匯，但因為要遷就行車隧道嘅走線，最後改以鰂魚涌站作為兩線交匯嘅車站。

## 上一站‧下一站

### 列車班次

## 出面網頁
* 港鐵公司－太古站街道圖
* 港鐵公司－太古站位置圖
* 港鐵公司－太古站列車服務時間
西灣河站

**西灣河站**（（「河」讀「」）；）係港鐵嘅一個鐵路車站，喺香港東區西灣河筲箕灣道地底，上下層夾埋有2個側式月台，並裝咗月台幕門。

## 車站結構
### 車站樓層

### 車站大堂
西灣河站設有一個車站大堂，成個大堂喺西灣河文娛中心地底。大堂內設有升降機往返月台，並有扶手電梯往返出口及月台。

#### 車站商店及自助服務
西灣河站嘅車站商店數目唔多，設有4個商店，包括7-Eleven便利店、鴻福堂健康快線、美心西餅及快圖美畀乘客買嘢同及曬相。此外，該站內設有恒生銀行及中銀香港嘅自動櫃員機畀乘客提款，並有自動售賣機畀乘客買嘢飲。

### 車站月台
西灣河站係一個地底車站，設有兩個側式月台，並設有月台幕門。由於車站月台係彎嘅，因此月台同車間嘅空隙比較大。

### 車站出口

*A - 欣景花園
**蘇豪東、愛秩序灣社區會堂、東區民政事務處、東區法院大樓、欣景花園、西灣河渡輪碼頭、西灣河街市、嘉亨灣、香港電影資料館、鯉景灣、逸濤灣、康東邨、愛東邨、港島民生書院、香港韓國國際學校
***設有輪椅輔助車服務往返地面
*B - 西灣河文娛中心
**Island Walk、恒生西灣河大廈、西灣河文娛中心、扶康會健持之家、基列社會服務中心、耀東邨、興東邨、工聯會工人醫療所、海天廣場、筲箕灣道、成安街、東熹苑、太安樓、協青社賽馬會大樓
***設有失明人士引導徑往返地面

### 鄰接車站

## 接駁交通
*電車
*城巴：
**2、2A、2X、8H、14、18X、19P、23X、33X、77、77A、81、81A、82、82X、85、85A、99、720、720A、720X、722、A12、N8、N8X、NA12
*過海隧道巴士：
**102、102P、106、106P、110、302A、307P、382、606、606A、608、608P、613、613A、678、682、682A、682B、682P、694、907D、933、955、976、976A、986、987、989、N122
*港島專線小巴：
**50M - 耀東邨 ↺ 西灣河站
**20、32、65、68

## 利用狀況
西灣河站啟用初期，當時由於附近只有欣景花園等屋苑，所以用呢個站嘅人流較少。但隨住蘇豪東、香港電影資料館同海天廣場等相繼落成，令呢個站嘅人流有所上升。

## 車站歷史
喺1970年代設計港島綫嘅走線時，西灣河站原本定線喺較近山腰嘅西灣河街地底，不過最終定位喺筲箕灣道而家嘅位置，以配合1980年代初東區嘅大型填海工程。該站喺1985年5月31號啟用。

喺2008年，本站月台牆壁下嘅紙皮石進行咗重鋪工程。

## 軼事
2021年香港立法會選舉期間，民建聯香港島東選區候選人梁熙喺選舉論壇入面表示爭取喺西灣河起地鐵站，但唔知佢係指爭取重建現有嘅西灣河站，抑或係喺區內起新嘅地鐵站，被質疑搞錯西灣河同小西灣。

## 上一站‧下一站

### 列車班次

## 參考

## 出面網頁
* 港鐵公司－西灣河站街道圖
* 港鐵公司－西灣河站位置圖
* 港鐵公司－西灣河站列車服務時間